hotchpotch/miracl-hf-unified huggingface dataset:
คอนเฟสชันส์ออนอะแดนซ์ฟลอร์
คอนเฟสชันส์ออนอะแดนซ์ฟลอร์ () คือ สตูดิโออัลบั้มลำดับที่ 10 ของมาดอนน่าศิลปินเพลงป๊อปชาวอเมริกัน ออกจำหน่ายเมื่อวันที่ 11 พฤศจิกายน พ.ศ. 2548
นิวส์ออฟเดอะเวิลด์
นิวส์ ออฟ เดอะ เวิลด์ () เป็นอดีตหนังสือพิมพ์ชื่อดังของอังกฤษ ก่อตั้งขึ้นเมื่อวันที่ 1 มกราคม ค.ศ. 1843 ต่อมาได้ขายกิจการให้เจ้าพ่อสื่อจากออสเตรเลีย "รูเพิร์ท เมอร์ด็อค" ปิดกิจการลงเมื่อวันที่ 10 กรกฎาคม ค.ศ. 2011
ชินโตะกุ-อิน
ชินโตะกุ-อิน (,) เป็นภรรยาน้อยของ โทะกุงะวะ โยะชิมุเนะ โชกุนแห่งเอโดะคนที่ 8 และเป็นมารดาของ โทะกุงะวะ อิเอะชิเงะ โชกุนแห่งเอโดะคนที่ 9
ชินโตะกุ-อิน เกิดเมื่อปี ค.ศ. 1688 เป็นบุตรสาวของ โอะคุโบะ ทะดะนะโอะ ไดเมียวแห่ง แคว้นโอะดะวะระ หรือ จังหวัดคะนะกะวะ ในปัจจุบันต่อมาบิดาได้ให้ท่านเข้ามาเป็นภรรยาน้อยของ โทะกุงะวะ โยะชิมุเนะ พร้อมกับได้นามใหม่ว่า โอะซะมะ โนะ คะตะ ในปี ค.ศ. 1712 ท่านโอะซะมะได้ให้กำเนิดบุตรชายคนโตของโชกุนโยะชิมุเนะซึ่งต่อมาคือโชกุน อิเอะชิเงะ
ท่านโอะซะมะหรือท่านชินโตะกุ-อินถึงแก่อสัญกรรมเมื่อปี ค.ศ. 1713 ขณะอายุเพียง 25 ปี
ดับเบิลยูซีดับเบิลยู กรีด
ดับเบิลยูซีดับเบิลยู กรีด เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 18 มีนาคม ค.ศ. 2001 ณ Jacksonville Memorial Coliseum, Jacksonville, Florida สหรัฐอเมริกา โดยมีจำนวนผู้เข้าชมในสนามทั้งสิ้น 5,030 คน ดับเบิลยูซีดับเบิลยู กรีด เป็นรายการเปย์-เปอร์-วิวก่อนถึงตอนสุดท้ายของรายการโทรทัศน์ ดับเบิลยูซีดับเบิลยู มันเดย์ ไนโตร และ ดับเบิลยูซีดับเบิลยู ทันเดอร์ ในอีก 8 วัน
ดับเบิลยูซีดับเบิลยู เรสตล์วอร์
ดับเบิลยูซีดับเบิลยู เรสตล์วอร์ เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง โดยจัดขึ้นครั้งแรกเมื่อปี ค.ศ. 1989 ถึง ค.ศ. 1992 รวม 4 ครั้ง โดยจัดในเดือนพฤษภาคมในปี ค.ศ. 1989 และ ค.ศ. 1992 และ เดือนกุมภาัพันธ์ในปี ค.ศ. 1990 และ ค.ศ. 1991 โดย 2 ครั้งแรกจัดภายใต้แกนนำของ เนชันนัลเรสต์ลิงอัลไลแอนซ์
นูรี ชาฮิน
นูรี ชาฮิน () เกิดเมื่อวันที่ 5 กันยายน ค.ศ. 1988 เป็นนักฟุตบอลของทีมชาติตุรกี และเล่นให้กับ โบรุสซีอาดอร์ทมุนด์ ใน บุนเดสลีกา เล่นในตำแหน่งกองกลาง สวมเสื้อเบอร์ 18 โดยโบรุสซีอาดอร์ทมุนด์ได้ยืมตัวมาจากสโมสรฟุตบอลเรอัลมาดริด
ฮามิท อัลทึนโทพ
ฮามิท อัลทึนโทพ () เกิดเมื่อวันที่ 8 ธันวาคม ค.ศ. 1982 ที่ประเทศเยอรมนีตะวันตก เป็นนักฟุตบอลชาวตุรกี เคยเล่นให้กับสโมสรฟุตบอลบาเยิร์นมิวนิก, สโมสรฟุตบอลเรอัลมาดริด และทีมชาติตุรกี
ราฟาแอล วาราน
ราฟาแอล วาราน (; เกิดวันที่ 25 เมษายน ค.ศ. 1993) นักฟุตบอลชาวฝรั่งเศส ปัจจุบันเล่นกองหลังให้กับเรอัลมาดริด และทีมชาติฝรั่งเศสรางวัลส่วนตัว
เจ้าหญิงเดซีเรแห่งสวีเดน
เจ้าหญิงเดซีเรแห่งสวีเดน (ประสูติ: 2 มิถุนายน ค.ศ. 1938) พระธิดาในเจ้าชายกุสตาฟ อดอล์ฟ ดยุกแห่งเวสเตร์บอตเติน กับเจ้าหญิงซิบิลลาแห่งซัคเซิน-โคบูร์กและโกทา พระองค์เป็นพระเชษฐภคินีในสมเด็จพระราชาธิบดีคาร์ลที่ 16 กุสตาฟแห่งสวีเดน พระมหากษัตริย์องค์ปัจจุบันของสวีเดน
เจ้าหญิงเดซีเรประสูติเมื่อวันที่ 2 มิถุนายน ค.ศ. 1938 ณ พระราชวังฮากา เขตโซลนา กรุงสตอกโฮล์ม ประเทศสวีเดน เป็นพระราชธิดาองค์ที่สองในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา มีพระภคินีได้แก่ เจ้าหญิงมาร์กาเรธาแห่งสวีเดน, เจ้าหญิงบิร์กิตตาแห่งสวีเดน และมีพระขนิษฐาและพระอนุชาคือ เจ้าหญิงคริสตินาแห่งสวีเดน และสมเด็จพระราชาธิบดีคาร์ลที่ 16 กุสตาฟแห่งสวีเดน
พระองค์เป็นแม่ทูนหัวของเจ้าหญิงวิกตอเรีย มกุฎราชกุมารีแห่งสวีเดน เมื่อครั้งงานอภิเษกสมรสของมกุฎราชกุมารี พระองค์จึงโปรดให้พระนัดดา คือ เอียน เดอเยียร์ ไปร่วมพิธี
เจ้าหญิงเดซีเรได้หมั้นกับบารอนนีลส์ ออกุส ออตโต คาร์ล นิคลัส ซิลเวอร์ชิลด์ (เกิด: 31 พฤษภาคม ค.ศ. 1934) บุตรของบารอนคาร์ล ซิลเวอร์ชิลด์ กับมาเดอลีน เบนนิช เมื่อวันที่ 18 ธันวาคม ค.ศ. 1963 และในหนึงปีต่อมาทั้งสองก็เสกสมรสกันเมื่อวันที่ 5 มิถุนายน ค.ศ. 1964 พระองค์ต้องสละฐานันดรศักดิ์ชั้น "Royal Highness" ปัจจุบันทรงพระนามว่า เจ้าหญิงเดซีเร, บารอนนิสซิลเวอร์ชิลด์ พระองค์และสวามีมีพระโอรส-ธิดา ด้วยกัน 3 คน ได้แก่
บี-2 สปีริท
บี-2 สปีริท มาจากชื่อเต็มในภาษาอังกฤษว่า Northrop Grumman B-2 Spirit (นอร์ทธรอป กรัมแมน บี-2 สปีริท)ผลิต โดยบริษัท นอร์ทธรอป กรัมแมน (Northrop Grumman)เป็นอากาศยานทิ้งระเบิดหนัก บินครั้งแรกเมื่อ ปี ค.ศ.1988 โดยใช้เทคโนโลยีชั้นสูงในการบินโดยไม่ให้ฝั่งศัตรูจับได้ และนอกจากนี้ยังเป็นอากาศยานที่มีราคาสูงที่สุดในโลกตั้งแต่มีการผลิตขึ้นมา และมีการผลิตมาเพื่อใช้ในกองทัพ เพียงแค่ 20 ลำเท่านั้น เนื่องจาก ราคาอันสูงของมัน และปัญหาเศรษฐกิจที่ไม่เอื้ออำนวยต่อการสร้าง เมื่อวันที่ 28 กุมภาพันธ์ 2008 เครื่อง B-2 หมายเลข AV-12 ได้ประสบอุบัติเหตุตก ที่เกาะกวม โชคดีนักบินทั้ง 2 นายดีดตัวออกมาทัน
เป็นเครื่องบินที่ได้รับการยกย่องว่า เป็น "เครื่องบินทิ้งระเบิดที่ใช้เทคโนโลยีชั้นสูง(Advanced Technology Bomber)" เป็นเครื่องบินที่สามารถใช้อาวุธนิวเคลียร์ และอาวุธธรรมดาได้ และสามารถ ทิ้งระเบิดได้ครั้งนึงถึง 80 ลูก(ระเบิดลูกนึงขนาด 500 ปอนด์/230 กิโลกรัม)โดยใช้ระบบ จีพีเอส เป็นตัวช่วยในการทิ้งระเบิด ให้แม่นยำยิ่งขึ้น
การออกแบบยาน ลำตัวแปลกประหลาด เพื่อให้เรดาร์ของฝ่ายข้าศึกไม่สามารถตรวจจับได้ และก็ได้ผลจริงๆ เครื่องบินล่องหนเหล่านี้สามารถบินผ่านการป้องกันของศัตรูในเวลากลางคืนได้โดย ฝ่ายศัตรูมองไม่เห็น ราวกับเครื่องบินปีศาจ ถึงแม้ว่าลำตัวยานจะดูแล้วไม่น่านั่งสบายแต่นักบินก็สามารถขับได้ ง่ายเนื่องจาก สิ่งนี้เพียงอย่างเดียว คือ เทคโนโลยี ซึ่งเป็นส่วนสำคัญของยานลำนี้Sources: FAS.org, B-2 Spirit (Pace)
นารายณ์ภัณฑ์
บริษัท นารายณ์ภัณฑ์ จำกัด () เป็นศูนย์จำหน่ายสินค้าหัตถกรรมไทย และเป็นบริษัทร่วมทุนระหว่างกระทรวงอุตสาหกรรม กับภาคเอกชน ซึ่งแต่เดิมมีฐานะเป็นรัฐวิสาหกิจ ก่อตั้งเมื่อปี พ.ศ. 2480 จนกระทั่งในปี พ.ศ. 2527 ได้เปลี่ยนสถานะมาเป็นบริษัทร่วมทุน ปัจจุบันมีสาขาตั้งอยู่ในจังหวัดต่างๆ อาทิ ท่าอากาศยานนานาชาติเชียงใหม่ ท่าอากาศยานนานาชาติภูเก็ต และเป็นศูนย์รวมหัตถกรรมที่ใหญ่ที่สุดในประเทศไทย
รัฐบาลไทย ได้จัดตั้งร้านไทยอุตสาหกรรม ขึ้นที่ตำบลสี่กั๊ก พระยาศรี เมื่อวันที่ 11 สิงหาคม พ.ศ. 2480 เพื่อเป็นแหล่งจำหน่ายสินค้าหัตถกรรมและอุตสาหกรรมในครัวเรือน โดยร้านดังกล่าวขึ้นอยู่กับกองอุตสาหกรรม กรมพาณิชย์ กระทรวงเศรษฐการ ต่อมาในปี พ.ศ. 2481 จึงได้ย้ายร้านมาตั้งอยู่ที่ถนนเจริญกรุง และโอนมาสังกัดสำนักปลัดกระทรวงเศรษฐการ และต่อมาได้มีการจัดตั้งกระทรวงอุตสาหกรรมขึ้น ร้านไทยอุตสาหกรรม จึงได้โอนมาสังกัดกระทรวงอุตสาหกรรม และย้ายมาตั้งสำนักงานที่ถนนหลานหลวง พร้อมกับเปลี่ยนชื่อเป็น “ร้านนารายณ์ภัณฑ์”
ในปี พ.ศ. 2527 คณะรัฐมนตรี มีนโยบายปรับปรุงกิจการร้านนารายณ์ภัณฑ์ ซึ่งแต่เดิมเป็นรัฐวิสาหกิจ ให้เป็นลักษณะธุรกิจ โดยมีเอกชนเข้าร่วมดำเนินงาน แต่ยังคงมีวัตถุประสงค์เพื่อสนองนโยบายรัฐบาลในการส่งเสริมและช่วยเหลือชาวบ้านในด้านหัตถกรรมและอุตสาหกรรมในครัวเรือนให้ก้าวหน้ามากยิ่งขึ้น
บริษัท นารายณ์ภัณฑ์ จำกัด มีสำนักงานใหญ่ตั้งอยู่ที่ 973 อาคารเพรสิเด้นท์ทาวเวอร์อาเขต ถนนเพลินจิต เขตปทุมวัน กรุงเทพมหานคร และมีร้านจำหน่ายสินค้าหัตถกรรม "นารายณ์ภัณฑ์" จำนวน 7 แห่ง ได้แก่
นิทรรศน์รัตนโกสินทร์
อาคารนิทรรศน์รัตนโกสินทร์ เป็นอาคาร 4 ชั้น ตั้งอยู่บริเวณเดียวกับวัดราชนัดดาราม จัดแสดงนิทรรศการถาวรเกี่ยวกับประวัติความเป็นมาของกรุงรัตนโกสินทร์ โดยอยู่ในความดูแลของสำนักงานทรัพย์สินส่วนพระมหากษัตริย์
นิทรรศน์รัตนโกสินทร์ ได้นำเสนอเรื่องราวด้านต่างๆ แห่งยุครัตนโกสินทร์ ผ่านห้องจัดแสดง ซึ่งตั้งชื่อไว้อย่างคล้องจองกัน โดยเส้นทางที่ 1 (หมายเลข 1-7) เปิดเมื่อวันที่ 9 มีนาคม พ.ศ. 2553 เส้นทางที่ 2 (หมายเลข 8-9) เปิดเมื่อวันที่ 26 มิถุนายน พ.ศ. 2554 โดยรายละเอียดของห้องจัดแสดง มีดังนี้
อาคารนิทรรศน์รัตนโกสินทร์ เปิดให้บริการทุกวัน ยกเว้นวันจันทร์ ตั้งแต่เวลา 10.00-19.00 น. โดยนอกจากนิทรรศการหลัก ภายในอาคารยังมีจุดที่น่าสนใจ และบริการเสริม อาทิ
กาปรี
กาปรี () เป็นเกาะในทะเลติร์เรเนียน ทางทิศใต้ของอ่าวเนเปิลส์ ในแคว้นกัมปาเนีย ประเทศอิตาลี เมืองหลักชื่อกาปรีซึ่งมีชื่อเดียวกับเกาะ เป็นสถานที่ตากอากาศตั้งแต่สมัยโรมันโบราณ ในระหว่างสงครามนโปเลียน ถูกอังกฤษและฝรั่งเศสผลัดกันเข้ายึดครอง และกลับคืนเป็นของอิตาลีในปี ค.ศ. 1813
ทะเลติร์เรเนียน
ทะเลติร์เรเนียน (, , , , , , ) เป็นทะเลส่วนหนึ่งของทะเลเมดิเตอร์เรเนียน อยู่นอกชายฝั่งทางตะวันตกของแผ่นดินใหญ่ของประเทศอิตาลี ทางตอนเหนือของเกาะซิซิลี และทางตะวันออกของเกาะซาร์ดิเนียและเกาะคอร์ซิกา
อึสกือดาร์
อึสกือดาร์ () เป็นนครบาลของอิสตันบูล ประเทศตุรกี บนชายฝั่งอานาโตเลีย ช่องแคบบอสพอรัส มีประชากรอาศัยอยู่ราว 5 แสนคน ในสงครามไครเมีย (ค.ศ. 1853-1856) เป็นที่ตั้งฐานทัพของอังกฤษ และของโรงพยาบาลซึ่งฟลอเรนซ์ ไนติงเกล นางพยาบาลผู้มีจิตกุศลชาวอังกฤษดูแล
ลาเดซีราด
ลาเดซีราด () เป็นเกาะในแคริบเบียน ตั้งอยู่ทางตะวันออกของกัวเดอลุป ในเลสเซอร์แอนทิลลีส มีพื้นที่ 20.64 กม² (7,97 ตร.ไมล์) และมีประชากร 1,595 คน ในปี ค.ศ. 2006 (ลดลงจาก 1,682 คน ในปี ค.ศ. 1974)
สโมสรฟุตบอลอัลฮิลาล
สโมสรอัลฮิลาลุสซะอูดี (; ) หรือที่เรียกกันสั้นว่า อัลฮิลาล เป็นสโมสรฟุตบอลในกรุงริยาด ประเทศซาอุดีอาระเบีย ก่อตั้งขึ้นในปี พ.ศ. 2500 (ค.ศ.1957)
สโมสรอัลฮิลาลมีผลงานชนะเลิศในลีกสูงสุดของประเทศซาอุดีอาระเบียถึง 13 สมัย ครองสถิติคว้าแชมป์ลีกได้มากที่สุด และเคยคว้าแชมป์ระดับทวีปในรายการเอเอฟซี แชมเปียนส์ลีก 2 สมัย
สโมสรอัลฮิลาลก่อตั้งโดย "อับดุลเราะห์มาน บิน ซาอิด" เมื่อวันที่ 16 ตุลาคม พ.ศ. 2500 ในชื่อดิ โอลิมปิก คลับ ต่อมาชื่อของสโมสรถูกเปลี่ยนไปเมื่อ 3 ธันวาคม พ.ศ. 2501 โดยพระราชกฤษฎีกาจากกษัตริย์ซะอูด (King Saud) หลังจากที่ได้เข้าร่วมทัวร์นาเมนต์ที่แข่งขันระหว่างดิโอลิมปิกคลับ, อัชชะบาบ, อัรริยาฏ และแอลคาวคับ
เลดีฮอว์ก
เลดีฮอว์ก () เป็นภาพยนตร์แฟนตาซีในปี 1985 กำกับโดย ริชาร์ด ดอนเนอร์ และแสดงโดย แมททิว บรอเดริก, รัทเจอร์ ฮอร์เออร์ และ มิเชลล์ ไฟฟ์เฟอร์ ทเวนตีท์เซนจูรีฟอกซ์ ร่วมผลิตและร่วมเปิดตัวโดย วอร์เนอร์บราเธอร์ส
เลดีฮอว์ก (นักดนตรี)
ฟิลลิปา "ปิป" บราวน์ () เกิดเมื่อวันที่ 13 กรกฎาคม ค.ศ. 1979 เป็นที่รู้จักกับดีในชื่อ เลดีฮอว์ก () เป็นนักร้องนักแต่งเพลงและนักดนตรีชาวนิวซีแลนด์ เธอเคยเป็นส่วนหนึ่งของวงจากเมืองเวลลิงตัน Two Lane Blacktop ซึ่งชื่อของวงได้มาจากชื่อภาพยนฅร์ในปี 1971 สำหรับชื่อ เลดีฮอว์ก นั้นมาจากภาพยนตร์ในปี ค.ศ. 1985 เรื่อง เลดีฮอว์กที่กำกับโดย ริชาร์ด ดอนเนอร์ เพลงของเธอเป็นที่รู้จักดีที่สุดได้แก่ "Paris Is Burning" และ "My Delirium" และ อัลบั้มแรกที่ใช้ชื่อของตนเอง Ladyhawke ที่ได้จัดจำหน่ายเมื่อ 22 กันยายน ศ.ค. 2008 โดยค่าย Modular Recordings ในอาเรียมิวสิกอวอร์ดสเธอได้รางวัล Breakthrough Artist ในทั้งสาขา อัลบั้ม และ ซิงเกิล
มาร์ก เซลบี
มาร์ก แอนโทนี เซลบี () เกิดเมื่อวันที่ 19 มิถุนายน ค.ศ. 1983 เป็นนักสนุกเกอร์อาชีพชาวอังกฤษจากเมื่องเลสเตอร์
เซลบี เข้ามาเล่นสนุกเกอร์สายอาชีพในปี 1999 ตอนอายุ 16 ปี โดยได้เล่นในรายการยูเคแชเลนจ์ทัวร์ในปี 1998 ในปี 2007 เขาได้รองแชมป์โดยแพ้ให้กับ จอห์น ฮิกกินส์ในเวิลด์สนุกเกอร์แชมเปียนชิป ต่อมาได้คว้าแชมป์รายการมาสเตอส์ถึงสามครั้งในปี 2008 ปี 2010 และ ปี 2013 รายการยูเคแชมเปียนชิปในปี 2012 และ รายการเวิลด์แชมเปียนชิป ปี 2014 เขากลายเป็นผู้เล่นคนที่เก้าที่ได้ทริปเปิลคราวน์ รวมทั้งรายการอื่นที่เขาชนะได้แก่ เวลส์โอเพนในปี 2008 เซี่ยงไฮ้มาสเตอส์ ในปี 2011 เป็นที่รู้จักกันดีในฐานะผู้เล่นที่เหนียว เซลบียังเป็นผู้เล่นที่เข้าเบรกดีและรวมเซนจูรีเบรกได้มากกว่า 350 ครั้งในอาชีพของเขา ฉายา "เดอะเจสเตอร์ฟรอมเลสเตอร์" (The Jester from Leicester) ได้ตั้งฉายาให้กับพิธีกรสนุกเกอร์ ริชาร์ด เบียร์ (Richard Beare)
เซลบียังเป็นนักเล่นพูลและได้แชมป์เวิลด์เอทบอล (world eight-ball champions) ในปี 2006
มาร์ก วิลเลียมส์
มาร์ก เจมส์ วิลเลียมส์ () เกิดเมื่อวันที่ 21 มีนาคม ค.ศ. 1975 ในโคม เอบบิวเวล เป็นนักสนุกเกอร์อาชีพชาวเวลส์ เคยได้แชมป์เวิลด์แชมเปียนชิปถึงสามครั้งในปี 2000, 2003 และ 2018 เขายังได้รับฉายา เดอะเวลส์พอตติงแมชชีน (The Welsh Potting Machine) และ ยังเคยติดอันดับ 1 ในการจัดอันดับนักสนุกเกอร์ในอาชีพของเขา
สโมสรฟุตบอลเป่ย์จิงกั๋วอัน
สโมสรฟุตบอลเป่ย์จิงกั๋วอัน (จีนตัวย่อ: 北京国安) เป็นบริษัทลูกในเครือ CITIC กรุ๊ป (China International Trust and Investment Corporation) ปัจจุบันใช้ สนามกีฬาแรงงาน และ สนามเฟิงไท่ เป็นสนามเหย้า
สโมสรก่อตั้งครั้งแรกในปี 2494 เมื่อการกีฬารัฐบาลท้องถิ่นตัดสินใจที่จะมีส่วนร่วมในฟุตบอลลีกแห่งชาติของรัฐบาลจีนกลางครั้งแรกอย่างเต็มที่และตัดสินใจที่จะผสานเล่นที่ดีที่สุดจากปักกิ่งและเทียนจินในชื่อ" 'ทีมนอร์ทไชน่า สามารถคว้าอันดับ 4 มาครองรับจบฤดูกาล ได้รับอนุญาตให้ส่งทีมเยาวชนของพวกเขาที่เรียกว่า "ปักกิ่ง ยูธ บี" ที่จริงแล้วในชื่อ สโมสรฟุตบอลปักกิ่ง ก็ยังเป็มทีมชนะเลิศ มาถึง 6 ฤดูกาล The club would rectify this the following seasons when they went out and won the 1957 as well as the 1958 league titles จนกระทั่งปี พ.ศ. 2535 สมาคมฟุตบอลจีนได้มีการเปลี่ยนแปลง ไชน่า เนชั่น ลีก"' เพื่อพัฒนาเป็นฟุตบอลอาชีพ
สโมสรฟุตบอลเป่ย์จิงกั๋วอัน ก่อตั้งขึ้นวันที่ 31 ธันวาคม 1992 เป็นผลมาจากการปฏิรูปวงการฟุตบอลจีน สโมสรถูกจัดตั้งขึ้นโดยกลุ่ม CITIC Guoan และคณะกรรมการการกีฬาเทศบาลกรุงปักกิ่ง. ในปี พ.ศ. 2541（2003） สโมสรลงนามในสัญญากับ บริษัท ปักกิ่งฮุนไดมอเตอร์ และได้เปลี่ยนชื่อทีมฟุตบอลชายของสโมสรเป็นทีมฟุตบอลปักกิ่งฮุนไดมอเตอร์ สัญญาสิ้นสุดวันที่ในต้นปี 2544 และสโมสรกลับมาใช้ชื่อเดิม
เซี่ยงไฮ้ เซินฮัว เป็นคู่ต่อสู้ที่น่าทึ่งที่สุดของเป่ย์จิงกั๋วอัน คนจีนถือเป็นดาร์บี้แห่งชาติ' คือการแข่งขันมากที่สุดในประวัติศาสตร์จีนอย่างมืออาชีพฟุตบอลลีกตั้งแต่ปี 2537
เมื่อวันที่ 5 มีนาคม 2555"
งานฉลอง 25 พุทธศตวรรษ
งานฉลอง 25 พุทธศตวรรษ หรือ พุทธชยันตี 2500 ปี () เป็น เทศกาลสำคัญทางพระพุทธศาสนา ที่จัดขึ้นในปี พ.ศ. 2500 เนื่องในโอกาสที่ครบรอบ 2500 ปีแห่งการปรินิพพานของพระสัมมาสัมพุทธเจ้า นอกจากนี้ยังเรียกว่างานฉลองกึ่งพุทธกาล เนื่องจากความเชื่อโบราณว่าพระพุทธศาสนาจะดำรงอยู่ 5000 ปี แล้วจักเสื่อมสลายลง
งานฉลอง 25 พุทธศตวรรษ ในประเทศไทย ได้มีการเตรียมการล่วงหน้ากว่า 5 ปี นับแต่ปี พ.ศ. 2495 มีการสร้างอนุสรณ์สถานพุทธมณฑล และการจัดกิจกรรมมากมายเพื่อเฉลิมฉลองพร้อมกันกับประเทศ ศรีลังกา อินเดีย พม่า เนปาล และประเทศที่มีประชากรนับถือพระพุทธศาสนาทั่วโลก โดยในประเทศอื่นใช้คำว่า "พุทธชยันตี 2500 ปี"
งานฉลอง 25 พุทธศตวรรษ ในประเทศไทย เริ่มจัดขึ้นโดยการปรารภของรัฐบาลจอมพล ป.พิบูลสงคราม โดยการแนะนำของ ฯพณฯ อู ถั่น ชาวพุทธพม่า เลขาธิการองค์การสหประชาชาติในขณะนั้น ที่ท่านได้ดำริให้ชาวพุทธทั่วโลกร่วมกันจัดงานฉลองพุทธชยันตี 25 พุทธศตวรรษ หรือ 2500th Buddha Jayanti Celebration โดยมีการรณรงค์ให้ประเทศที่นับถือพระพุทธศาสนาต่าง ๆ จัดกิจกรรมเฉลิมฉลองในปีนั้น เช่น ประเทศพม่า ประเทศศรีลังกา ประเทศอินเดีย โดยประเทศต่าง ๆ ได้จัดกิจกรรมเพื่อการฉลองนี้เป็นงานสำคัญระดับประเทศ
โดยในส่วนของประเทศไทย รัฐบาลของจอมพล ป.พิบูลสงคราม ได้นำโอกาสนี้จัดเป็นงานฉลองทางพระพุทธศาสนาที่ยิ่งใหญ่ของประเทศไทย โดยเริ่มงานตั้งแต่ พ.ศ. 2495 มีการวางโครงการและระดมทุนเพื่อจัดสร้างพุทธมณฑล เพื่อเป็นศูนย์กลางทางพระพุทธศาสนา นอกจากนี้ยังมีการออกประกาศพระบรมราชโองการ พระราชทานบริเวณสนามหลวงเป็นสังฆปริมณฑลสำหรับจัดงานฉลองในครั้งนี้เป็นการชั่วคราว โดยมีการจัดสร้างพระเครื่องจำนวนมากที่สุด เรียกว่า "พระฉลอง 25 พุทธศตวรรษ" จำนวนกว่า 5,042,500 องค์ เพื่อระดมทุนในการสร้างพุทธมณฑล มีการออกประกาศให้วันธรรมสวนะเป็นวันหยุดราชการ มีการออกพระราชบัญญัตินิรโทษกรรม พระราชบัญญัติล้างมลทิน นอกจากนี้แล้ว รัฐบาลยังได้ออกพระราชบัญญัติเหรียญงานฉลอง 25 พุทธศตวรรษ เป็นกรณีพิเศษด้วย ซึ่งเป็นครั้งแรกและครั้งเดียวในประเทศไทยที่รัฐบาลมีการออกเหรียญที่ระลึก และแพรแถบ เนื่องในโอกาสสำคัญทางศาสนา นอกจากนี้ ยังได้มีการจัดกระบวนพยุหยาตราชลมารค เพื่อฉลอง 25 พุทธศตวรรษ เมื่อวันที่ 14 พฤษภาคม พ.ศ. 2500 ด้วย ซึ่งเป็นการจัดกระบวนพยุหยาตราชลมารคเป็นครั้งแรกในรัชกาลปัจจุบัน
ความเชื่อว่าพระพุทธศาสนาจะดำรงอยู่ 5000 ปี แล้วจักเสื่อมสลาย มีที่มาจากคัมภีร์จตุตถสมันตปาสาทิกา อรรถกถาพระวินัย จุลลวรรค ว่าด้วยภิกขุนิกขันธกวรรณนา ซึ่งคัมภีร์นี้แต่งโดยพระเถระชาวชมพูทวีปในสมัยหลังพุทธกาล เพื่ออธิบายความในพระวินัยปิฎก ซึ่งเป็นอัตตโนมติสำหรับการศึกษาเพิ่มเติมจากพระไตรปิฎกเท่านั้น อย่างไรก็ดี ในพระบาลีพุทธพจน์ พระพุทธเจ้าไม่เคยตรัสไว้ว่าศาสนาพุทธจะมีอายุ 5000 ปี หรือกำหนดปีแห่งการสิ้นสุดของศาสนาพุทธหรือพระธรรมวินัยไว้ แม้ในพระไตรปิฎก เล่มที่ 7 พระวินัยปิฎก เล่มที่ 7 จุลวรรค ภาค 2 ตอนว่าด้วยครุธรรม 8 ประการของภิกษุณี ที่ผู้แต่งคัมภีร์จตุตถสมันตปาสาทิกานำมาอธิบายความ ก็ไม่ได้มีเนื้อความที่ทรงกำหนดปีสิ้นสุดของพระพุทธศาสนาไว้แต่ประการใด ดังนั้นคำว่ากึ่งพุทธกาล หรือความเชื่อว่าศาสนาพุทธจักสิ้นใน 5000 ปีหลังพุทธปรินิพพาน จึงเป็นความเชื่อที่มีมาแต่โบราณที่ยึดเอามติของผู้เขียนคัมภีร์สมัยหลังพระบาลีที่เป็นคัมภีร์อื่นนอกเหนือจากพระไตรปิฎกเป็นสำคัญ ซึ่งในทางวิชาการพุทธศาสนาเถรวาทถือว่าโต้แย้งได้
โฟลเรนติโน เปเรซ
โฟลเรนติโน เปเรซ โรดริเกซ () เกิดเมื่อวันที่ 8 มีนาคม ค.ศ. 1947 เป็นประธานสโมสรของสโมสรฟุตบอลเรอัลมาดริดคนปัจจุบัน
เปเรซเกิดในกรุงมาดริด ประเทศสเปน พ่อของเขาเป็นช่างซ่อมเครื่องยนต์แถบเมืองซาราโกซา แม่เป็นพนักงานในห้างสรรพสินค้าแห่งหนึ่งในกรุงมาดริด เปเรซเรียนจบสารพัดช่างยนต์เหมือนพ่อที่มหาวิทยาลัยเทคนิคมาดริด และได้สมัครเข้าร่วมเป็น ส.ส. ของพรรคสหภาพศูนย์ประชาธิปไตยสเปนตั้งแต่ ค.ศ. 1979
หลังจากเปเรซหมดอำนาจกับการเมืองในประเทศแล้วเขาได้หันมาสนใจในด้านกีฬา โดยสิ่งที่เขาหวังคือ การเป็นเจ้าของธุรกิจสโมสรฟุตบอลแห่งหนึ่งในประเทศสเปน ใน ค.ศ. 2004 เขาได้รับการเสนอชื่อให้เป็นเจ้าของกิจการสโมสรฟุตบอลบาร์เซโลนาแต่เขาก็ปฏิเสธ เพราะในปีนั้นเขาได้มีเงินทุนในการซื้อกิจการต่ำมาก เพราะเหตุการณ์เศรษฐกิจใน ค.ศ. 2004 ของประเทศสเปน และ 5 ปีต่อมา เขาได้รับการแต่งตั้งเป็นประธานของสโมสรฟุตบอลเรอัลมาดริดใน ค.ศ. 2009
ราชวงศ์สุย
ราชวงศ์สุย (, ค.ศ. 581 – ค.ศ. 618) (37 ปี) เป็นราชวงศ์ที่ทรงอำนาจทางการทหารแต่มีระยะเวลาการปกครองที่ค่อนข้างสั้น สถาปนาขึ้นเมื่อปี ค.ศ. 581 ภายหลังจากยุคสามก๊ก โดยจักรพรรดิสุยเหวินตี้(หยางเจียน) อดีตแม่ทัพแห่งราชวงศ์โจวเหนือ โดยในรัชกาลของพระองค์ทรงสามารถรวบรวมแผ่นดินจีนให้เป็นปึกแผ่นอีกครั้ง แต่ราชวงศ์สุยมีอันต้องล่มสลายลงในปี ค.ศ. 617 ในรัชกาลจักรพรรดิสุยหยางตี้(หยางกว่าง) พระราชโอรสองค์รองของสุยเหวินตี้
ฮ่องเต้หยางเจียน ทรงดำเนินนโยบายอย่างแยบยล โดยการหล่อหลอมเอาวัฒนธรรมแต่ละแคว้นเข้าด้วยกัน เพื่อผสมผสานให้แต่ละแคว้นมีความเป็นปึกแผ่น หลังจากที่แตกสลายหลังสิ้นสุดราชวงศ์ฮั่น โดยมีการผสมผสานหลักการของศาสนาพุทธที่หยางเจียนนับถือ เข้ากับลัทธิขงจื๊อและลัทธิเต๋า แล้วนำมาพัฒนาเป็นการสร้างความมั่นคงให้แก่กฎหมายของราชวงศ์ โดยแม้ต่อมา ราชวงศ์ถังจะสถาปนาขึ้น ก็ยังรับเอาวัฒนธรรมการหล่อหลอมคำสอนศาสนามาใช้ต่อเนื่อง หลังจากนั้น ทรงดำเนินนโยบายให้ขุนนางในราชสำนักรวมไปถึงเชื้อพระวงศ์ได้แต่งงานกับชนเผ่าต่าง ๆ เพื่อเป็นการเจริญสัมพันธไมตรี เพราะโดยพื้นเพเดิมนั้น ทั้งหยางเจียนและพระมเหสี ก็ทรงเป็นตระกูลจีนแท้ผสมกับชนเผ่าเติร์กอยู่แล้ว
หยางเจียนทรงดำเนินนโยบาย ขุดคลองต้ายุ่นเหอขนาดมหึมา ยาวกว่า 1,800 กิโลเมตร เชื่อมต่อกรุงปักกิ่ง ซึ่งอยู่ในจีนซีกเหนือ กับเมืองหางโจว ซึ่งเป็นจีนซีกใต้ เพื่อเป็นการเชื่อมแม่น้ำฮวงโหกับแม่น้ำแยงซีเกียง เพื่อผูกขาดเศรษฐกิจของจีนให้เป็นหนึ่งเดียว รวมไปถึง การสร้างยุ้งฉางกักตุนสินค้าขนาดใหญ่โต เพื่อรองรับสินค้าเกือบตลอดแนวคลอง
มีการริเริ่มการสอบจอหงวน เป็นครั้งแรก ทั่วราชอาณาจักร เพื่อคัดเลือกผู้ที่มีความสามารถเข้ามารับราชการในตำแหน่งขุนนาง ทำให้แต่เดิม ที่ขุนนางจะมีเพียงแต่ชนชั้นสูงที่สืบทอดสกุลต่อกันมา ทำให้อาจจะมีแต่ตำแหน่งแต่ไร้ความสามารถ จึงได้ผู้ที่มีฝีมือและความรู้อย่างแท้จริง ซ้ำยังทำให้ประชาชนได้มีโอกาสมารับราชการในราชวัง นับว่าเป็นการลดการเหลื่อมล้ำทางสังคมอีกด้วย
แต่ต่อมา เมื่อหยางกว่างขึ้นครองราชย์ ทรงประกาศสงครามกับชนเผ่าต่าง ๆ ทำให้ทรงขยายพื้นที่ทางด้านตะวันตกได้พอสมควร ซ้ำยังยกทัพไปบุกเกาหลีและแมนจู แต่ไม่ประสบความสำเร็จเพราะด้วยประสบกับความหนาวเหน็บ ซ้ำยังไม่มีการควบคุมทัพที่ดีพอ ทำให้พ่ายศึก ตามพงศาวดารกล่าวไว้ว่า
ซึ่งสุยหยางตี้บัญชาให้ยกทัพขนาดมหึมานี้ ถึง 4 ครั้ง ทำให้ราชวงศ์สุย เสียหายอย่างหนัก ด้วยเหตุนี้ จึงการการก่อจลาจลทั่วทุกหัวระแหง ที่ใหญ่ ๆ มี 3 กลุ่ม อันได้แก่ กองกำลังหวากัง นำโดยใจ๋หยางและหลี่มี่ กองกำลังเจียงไหว นำโดยตู้ฝูเว่ย และกองกำลังเหอเป่ย นำโดยโต้วเจี้ยนเต๋อ รวมไปถึงการก่อกบฏในราชสำนักเองอีกด้วย สุดท้าย สุยหยางตี้ถูกลอบปลงพระชนม์โดยพระประยูรฐาติของพระองค์ นำโดยอวี้เหวินฮั่วจี๋ ราชวงศ์สุยถึงกาลอาวสาน เมื่อปีพ.ศ. 1161
คำกริยาวิเศษณ์
คำกริยาวิเศษณ์ เป็นคำชนิดหนึ่งมีใช้ในหลายภาษา ตัวอย่างที่เห็นชัดคือภาษาอังกฤษ คำกริยาวิเศษณ์หมายถึงคำที่ทำหน้าที่ขยายความคำกริยาหรือคำอื่น ๆ ที่นอกเหนือจากคำนาม เช่นคำคุณศัพท์ (รวมทั้งจำนวน) อนุประโยค ประโยค และคำกริยาวิเศษณ์อื่น คำกริยาวิเศษณ์ถือว่าเป็นส่วนหนึ่งของคำวิเศษณ์ในภาษาไทย
คำกริยาวิเศษณ์ในภาษาอังกฤษ ส่วนใหญ่จะนำคำคุณศัพท์มาเติม -ly และมีความหมายว่า "อย่าง" ตัวอย่างเช่น great → greatly (อย่างยิ่งใหญ่), beautiful → beautifully (อย่างสวยงาม) เป็นต้น แต่ไม่ใช่ทุกคำที่ต้องลงท้ายด้วย -ly เช่น hard, fast, well เป็นอาทิ อย่างไรก็ตามบางคำที่ลงท้ายด้วย -ly เช่น friendly, lovely ก็ไม่ใช่คำกริยาวิเศษณ์ แต่เป็นคำคุณศัพท์ในกรณีที่ขยายคำนาม คำปัจจัย -ly สามารถเทียบได้กับคำปัจจัย -lich ของภาษาเยอรมัน, -lijk ของภาษาดัตช์, -lig ของภาษาเดโน-นอร์เวย์ และ -leg ของภาษานอร์เวย์ร
หลักการการเติมคำปัจจัย -ly มีดังนี้
คำกริยาวิเศษณ์ที่มาจากคำคุณศัพท์โดยการเติม -ly อาจมีความหมายต่างออกไปจากเดิม เช่น hard (ยากลำบาก) → hardly (ไม่ค่อยมี), high (สูง) → highly (อย่างมาก), late (สาย) → lately (เมื่อเร็ว ๆ นี้), near (ใกล้) → nearly (เกือบจะ), wide (กว้าง) → widely (โดยทั่วไป) ฯลฯ
ในบางกรณีคำปัจจัย -wise อาจใช้แปลงคำนามให้เป็นคำกริยาวิเศษณ์ และ -ways ก็เป็นอีกรูปแบบหนึ่งของ -wise ด้วย เช่น clockwise, sideways คำกริยาวิเศษณ์บางคำสร้างขึ้นจากคำนามหรือคำคุณศัพท์โดยการเติมคำอุปสรรค a- อาทิ abreast, astray ยังมีคำปัจจัยอื่น ๆ อีกในภาษาอังกฤษที่แปลงคำกริยาวิเศษณ์มาจากคำประเภทอื่น และมีคำกริยาวิเศษณ์จำนวนมากที่ไม่ได้ดัดแปลงจากการเติมคำเลย
คำว่า more, most, least, less ที่นำหน้าคำคุณศัพท์หรือคำกริยาวิเศษณ์ ก็เป็นคำกริยาวิเศษณ์เช่นกัน
จามจุรี เชิดโฉม
จามจุรี เชิดโฉม (6 มิถุนายน 2511) นักแสดงและนางแบบหญิงชาวไทย มีชื่อเสียงระหว่างปี พ.ศ. 2530 - พ.ศ. 2538
จามจุรี เชิดโฉม เกิดเมื่อวันที่ 6 มิถุนายน พ.ศ. 2511 เป็นนักแสดงชาวไทย เกิดที่จังหวัดอุดรธานี มีคุณพ่อเป็นทหารอากาศ และมีพี่สาว 1 คน เข้าสู่วงการเมื่ออายุ 18 ปี ขณะกำลังศึกษาต่อที่กรุงเทพฯ โดยเริ่มจากประกวดนางสาวไทย ปี พ.ศ. 2529 จากนั้นมีงานถ่ายแบบตามนิตยสารและถ่ายโฆษณาหลายชิ้น เช่น โลชั่นเปาโล, เครื่องสำอางค์คัพเวอร์มาร์ค, เครื่องสำอางค์มิสซาซ่า, พอนด์วานิชชิ่งสครีม, สบู่เด็กแคร์, ยาสีฟันใกล้ชิด, กระเบื้องคอตโต้, การบินไทย, แว่นตา AO ฯลฯ ต่อมาจึงเข้าสู่วงการโทรทัศน์โดยเริ่มแสดงละครของค่ายกันตนาในเรื่องเรื่องผีกุ๊กกิ๊ก ทางช่อง 7 ร่วมกับอรพรรณ พานทอง, พรสุดา ต่ายเนาวคง และตวงสิทธิ์ เรียมจินดา จากนั้นจึงได้รับบทเด่นเป็นตัวอิจฉาเนื่องจากคุณแดง สุรางค์ เปรมปรีดิ์ประทับใจกับน้ำเสียงที่แหลมสูงของเธอจึงได้แนะนำให้มารับบทเป็น "อรวิลาศ" ในเรื่อง"ปัญญาชนก้นครัว" ซึ่งเธอแสดงเข้าคู่กับคุณดวงตา ตุงคะมณี ที่รับบทเป็นแม่ของเธอได้เป็นอย่างดี จนมีคำพูดติดหูผู้ชมว่า "คุณลูกขา" ต่อด้วยละครเรื่องตำรับรักในบท "กระเช้ารัตน์" แฟนเก่าของพระเอกที่รับบทโดยบดินทร์ ดุ๊ก ซึ่งแสดงคู่กับสิเรียม ภักดีดำรงฤทธิ์ มีผลงานแสดงละครที่เป็นที่รู้จักกันจากเรื่อง "บัวแล้งน้ำ" ในบทของ "มนตรา" ต่อด้วย "ทายาทอสูร" ฯลฯ ต่อมาจึงหันมารับบทน่าสงสารอีก 1 เรื่องสลับกับนิสา วงวัฒน์ (โจ้) ที่ไปเป็นนางอิจฉา ในละครเรื่อง"เพลิงพ่าย" ทางช่อง 9 จนได้รับการเสนอชื่อเขาชิงรางวัลโทรทัศน์ทองคำในฐานะดาราสนับสนุนดีเด่นปี พ.ศ. 2533
จามจุรีมีผลงานทางละครตามมาอีกพักใหญ่ จนกระทั่งแต่งงานและตั้งท้องในขณะที่ทำละครเรื่อง "ดาวแต้มดิน" ทางช่อง 7 ทำให้เธอตัดสินใจออกจากวงการไปอย่างถาวรหลังละครจบเมื่อปี พ.ศ. 2538 เพื่ออุทิศตนให้กับครอบครัว
ปัจจุบัน จามจุรี เชิดโฉม ประกอบธุรกิจส่วนตัวและรับงานบ้างในบางคราวโดยโดยเฉพาะงานการกุศล
ธนาคารกลาง
ธนาคารกลาง () เป็นหน่วยงานที่จัดตั้งขึ้นเพื่อใช้เป็นหน่วยงานกลางในการดำเนินการทางด้านการเงินของประเทศ ในประเทศไทยหน่วยงานที่ทำหน้าที่ธนาคารกลางคือ ธนาคารแห่งประเทศไทย
ธนาคารกลางเริ่มมีมาตั้งแต่สมัยก่อนสงครามโลกครั้งที่ 2 ซึ่งในระยะแรกธนาคารกลางยังมีไม่มาก แต่ภายหลังสงครามโลกครั้งที่ 2 เกิดความยุ่งยากทางด้านการเงินและวิกฤตทางเศรษฐกิจบทบาทของธนาคารกลางจึงได้รับการยอมรับมากขึ้น โดยธนาคารกลางได้เข้ามามีบทบาทในการแก้ปัญหาทางเศรษฐกิจและการเงิน ทำให้ประเทศต่าง ๆ จัดตั้งธนาคารของตนเองขึ้นในหลายประเทศ
ธนาคารกลางแห่งแรกของโลกคือ Riks Bank of Sweden จัดตั้งขึ้นในปี 1956 ส่วนธนาคารกลางที่จัดว่ามีชื่อเสียงมากที่สุดคือ Bank of London ธนาคารกลางของสหรัฐฯ หรือ Federal Reserve System มีความแตกต่างกับธนาคารกลางของประเทศอื่น ๆ
ในประเทศไทยมีความคิดริเริ่มการจัดตั้งธนาคารกลางขึ้นหลังการเปลี่ยนแปลงการปกครองปี พ.ศ. 2475 แต่กฎหมายจัดตั้งธนาคารกลางของไทยได้ประกาศในราชกิจานุเบกษาเมื่อ วันที่ 26 ตุลาคม พ.ศ. 2482 ทำพิธีเปิดอย่างเป็นทางการเมื่อวันที่ 24 มิถุนายน พ.ศ. 2483 ซึ่งเป็นวันชาติในสมัยนั้น
ไทยลีกดิวิชัน 1 ฤดูกาล 2555
ไทยลีกดิวิชั่น 1 ฤดูกาล 2555 หรือชื่ออย่างเป็นทางการว่า "ยามาฮ่า ลีก 1 2012" เป็นการแข่งขันฟุตบอลอาชีพของประเทศไทย โดยเป็นลีกระดับที่สองรองจากไทยพรีเมียร์ลีก มีทีมเข้าร่วมการแข่งขัน 18 ทีม โดยหา 3 ทีมเลื่อนชั้นขึ้นไทยพรีเมียร์ลีก และ 5 ทีมตกชั้นลงไปลีกภูมิภาค ดิวิชัน 2
หมายเหตุ : นครปฐม ติดโทษแบน 2 ปี
"แก้ไขล่าสุด วันเสาร์ที่ 27 ตุลาคม พ.ศ. 2555"
หมายเหตุ : (ช) คือ แชมป์ , (ล) คือ เลื่อนชั้น , (ต) คือ ตกชั้น
ไดโจไดจิง
ไดโจไดจิง (太政大臣) หรือ อัครมหาเสนาบดี เป็นตำแหน่งสูงสุดของขุนนางฝ่ายบริหารของญี่ปุ่น เริ่มปรากฏครั้งแรกในปี พ.ศ. 1246 โดยมีเจ้าชายโอะซะกะเบะเป็นผู้ประเดิมตำแหน่ง หลังจากนั้นในยุคเฮอัง คนในตระกูลฟุจิวะระได้เป็นผู้ผูกขาดตำแหน่งไดโจไดจิงเรื่อยมา
โครงสร้างการบริหาร จะแบ่งออกไปสามส่วน คือ ส่วนแรก ไดโจไดจิง หรืออัครมหาเสนาบดี เป็นผู้กุมอำนาจส่วนกลาง และประกอบด้วย "ซะไดจิง" (左大臣) มหาเสนาบดีฝ่ายซ้าย และ"อุไดจิง" (右大臣) มหาเสนาบดีฝ่ายขวา โดยอัครมหาเสนาบดี จะเป็นประธานของสภาอำมาตย์และหัวหน้าของบรรดาข้าราชการ โดยเฉพาะมหาเสนาบดีฝ่ายซ้ายและฝ่ายขวา ตลอดจนสี่ขุนนางใหญ่และสามขุนนางเล็ก แต่ในสมัยเอะโดะ ซึ่งเป็นยุคที่รัฐบาลโชกุนโทะกุงะวะเรืองอำนาจ ตำแหน่งไดโจไดจิงเป็นตำแหน่งที่ไม่มีอำนาจแต่ก็มีการสืบตำแหน่งเรื่อยมา พอถึงรัชสมัยสมเด็จพระจักรพรรดิเมจิ ใน ค.ศ. 1885 จึงได้ยกเลิกตำแหน่งนี้ และเปลี่ยนเป็นตำแหน่งนายกรัฐมนตรีแทน เพื่อให้เป็นอย่างสากล
อเล็กซ์ ฮิกกินส์
อเล็กซานเดอร์ กอร์ดอน ฮิกกินส์ (; 18 มีนาคม ค.ศ. 1949—24 กรกฎาคม ค.ศ. 2010 ในเบลฟาสต์ ไอร์แลนด์เหนือ) เป็นนักสนุกเกอร์อาชีพชาวไอร์แลนด์เหนือ เป็นที่รู้จักกันดีในฉายา เฮอร์ริเคน ฮิกกินส์ (Hurricane Higgins) เนื่องจากเป็นผู้เล่นที่แทงเร็ว หนึ่งในผู้ที่ได้ทริปเปิลคราวน์ ฮิกกินส์ยังเคยแข่งขันในรายการเวิลด์ดับเบิลแชมเปียนคู่กับ จิมมี ไวต์ และคว้าแชมป์สนุกเกอร์เวิลด์คัพ (World Cup) ถึงสามครั้งกับทีมออลไอร์แลนด์ (All-Ireland)
ในปี 1998 ฮิกกินส์เป็นโรคมะเร็งลำคอ และ เสียชีวิตในวันที่ 24 กรกฎาคม ค.ศ. 2010 ที่บ้านของเขาในเบลฟาสต์
นีล รอเบิร์ตสัน
นีล รอเบิร์ตสัน () เกิดเมื่อวันที่ 11 กุมภาพันธ์ ค.ศ. 1982 ในเมลเบิร์น ประเทศออสเตรเลีย เป็นนักสนุกเกอร์อาชีพชาวออสเตรเลีย และเขาได้แชมป์ในสนุกเกอร์เวิลด์สนุกเกอร์แชมเปียนชิป 2010 และ ได้ติดอันดับ 1 ในการจัดอันดับนักสนุกเกอร์ในเวลาต่อมา
เคน โดเฮอร์ตี
เคน โดเฮอร์ตี () เกิดเมื่อวันที่ 17 กันยายน ค.ศ. 1969 เป็นนักสนุกเกอร์อาชีพชาวไอร์แลนด์ เขาคว้าแชมป์สนุกเกอร์มือสมัครเล่นในปี 1989 และได้แชมป์เวิลด์สนุกเกอร์แชมเปียนชิป ในปี 1997 นอกจากนี้เขายังได้คว้าแชมป์ตอนอายุต่ำกว่า 21 ปี ในปี 1989 โดเฮอร์ตีเป็นผู้เล่นที่เข้าเบรกดีและรวมเซนจูรีเบรกได้มากกว่า 300 ในการเล่นอาชีพของเขา
นวรัต ไกรฤกษ์
นายแพทย์นวรัต ไกรฤกษ์ (25 มิถุนายน พ.ศ. 2459 - 18 มีนาคม พ.ศ. 2555) เจ้าของนามปากกา หมอนพพร เป็นแพทย์เฉพาะทางด้านโรคผิวหนัง และกามโรค มีชื่อเสียงในฐานะนักเขียนบทความตอบปัญหาเพศศึกษา ตีพิมพ์ในหนังสือพิมพ์เดลินิวส์ ชื่อคอลัมน์ "เสพสมบ่มิสม" เป็นที่รู้จักและได้รับความนิยมมาอย่างต่อเนื่อง ตั้งแต่ปี พ.ศ. 2520 จนถึงปัจจุบัน
นายแพทย์นวรัต เกิด 25 มิถุนายน พ.ศ. 2459 เป็นบุตรคนที่ 10 ของมหาเสวกเอก พระยาบุรุษรัตนราชพัลลภ (นพ ไกรฤกษ์) และเจ้าคำ สืบเชื้อสายจากเจ้าผู้ครองนครแพร่ จบการศึกษาจากโรงเรียนวชิราวุธวิทยาลัย เข้าเรียนที่คณะวิทยาศาสตร์ จุฬาลงกรณ์มหาวิทยาลัย และคณะแพทยศาสตร์และศิริราชพยาบาล จุฬาลงกรณ์มหาวิทยาลัย เข้าทำงานที่โรงพยาบาลจุฬาลงกรณ์ โรงพยาบาลโรงงานยาสูบ และได้รับทุนไปศึกษาเฉพาะทาง ด้านโรคผิวหนังและกามโรคที่สหรัฐอเมริกา
นายแพทย์นวรัต ถึงแก่กรรม 18 มีนาคม พ.ศ. 2555
นายแพทย์นวรัตเริ่มเขียนบทความตอบปัญหาทางเพศ ตั้งแต่ช่วงปี พ.ศ. 2520 ขณะทำงานเป็นแพทย์ประจำโรงพยาบาลเลิดสิน จากการชักชวนของนายแสง เหตระกูล เจ้าของหนังสือพิมพ์เดลินิวส์ ใช้นามปากกา "หมอนพพร" ปัจจุบันคอลัมน์เสพสมบ่มิสมยังลงตีพิมพ์ทุกวัน เขียนโดยผู้ใช้นามแฝง "ดร. โอ" และ "ดร.คิว ลานทอง"
นอกจากงานเขียนแล้ว นายแพทย์นวรัตยังทำธุรกิจเป็นเจ้าของ สหคลินิคหมอนพพร ศูนย์สุขภาพครอบครัว และขายผลิตภัณฑ์เพื่อสุขภาพ
มาหยารัศมี
มาหยารัศมี เป็นนวนิยายโดย บุษยมาส เคยสร้างเป็นภาพยนตร์ในปี พ.ศ. 2518 และยังเคยสร้างเป็นละครในปี 2539 โดย ธำรง วิจิตสาร ซึ่งออกอากาศทางช่อง 3 และในปี พ.ศ. 2555 ได้นำกลับมาสร้างเป็นละครโทรทัศน์อีกครั้ง ซึ่งออกอากาศทางสถานีโทรทัศน์สีกองทัพบกช่อง 7 ผลิตโดย บริษัท ดาราวิดีโอ จำกัด บทโทรทัศน์ ดารารุ่ง กำกับการแสดง กฤษฎากร มะลิวัลย์ และ ทองสิทธิ์ โสดาโคตร
“แรม” ลูกสาวนายเมิน มณีกุลและแม่ราศรี แต่แล้ววันหนึ่งผู้ที่เป็นพ่อได้พาภรรยาใหม่ คือ จันทรา มณีกุล แม่เลี้ยงใจร้ายที่คอยกลั่นแกล้งแรม และ ครหาว่าแรมเป็นบ้า แต่วันหนึ่งแรมได้พบกับ หม่อมราชวงศ์ธิติรัตน์ กมเลศ ลูกชายของหม่อมเจ้าธีรธำรง และหม่อมรัตนา กมเลศ ณ อยุธยาเขาเหมือนแสงสว่างในใจเธอ คอยช่วยเหลือเธอเสมอ แต่แล้ววันหนึ่งชุติมา เด็กสาวที่เป็นญาติของ นางจันทรา ได้เข้ามาอยู่ในบ้านมณีกุล เธอกลั่นแกล้งสารพัด แต่ยังดีที่แรมคอยมีพี่ต้อมหรือแม้นเทพและพี่เพ็ญหรือเพ็ญประกายคอยช่วยเหลือ เพ็ญประกายคือลูกสาวของนางจันทราแต่นิสัย ใจคอ ต่างกับแม่เธออย่างสิ้นเชิง แรมได้พบกับคุณชายธิติรัตน์อีกครั้งแต่เขามาในฐานะคู่หมั้นของเพ็ญประกาย แรมจะทำเช่นไร
เรตติ้งการออกอากาศของ มาหยารัศมี (2555) เรตติ้งนี้เป็นเรตติ้งจาก บริษัท AGB nielsen media research นับจากวันออกอากาศถึงตอนล่าสุด
เรตติ้งเฉลี่ยทั้งหมด 12.10
อาซาฮิ (ชิบะ)
อาซาฮิ () เป็นเมืองในจังหวัดชิบะ ประเทศญี่ปุ่น มีขนาดพื้นที่ทั้งสิ้น 129.91 ตารางกิโลเมตร มีจำนวนประชากร 69,000 คน
อะซิฮิตั้งอยู่ทางเหนือของจังหวัดชิบะ ทางทิศตะวันออกติดกับมหาสมุทรแปซิฟิกยาวจรดทิศใต้ของจังหวัด มีอาณาเขตติดต่อกับเมืองใกล้เคียง ดังนี้
โรงพยาบาลค่ายวชิรปราการ
โรงพยาบาลค่ายวชิรปราการ เป็นโรงพยาบาลสังกัดกองทัพบก และ เป็นหน่วยขึ้นตรงกับ มณฑลทหารบกที่ 310 โดยมีกรมแพทย์ทหารบก เป็นหน่วยเหล่าสายวิทยาการทางการแพทย์ มีหน้าที่ให้บริการทางการแพทย์แก่กำลังพล และครอบครัวของหน่วยทหารในพื้นที่ค่ายวชิรปราการ ตลอดจนให้บริการทางการแพทย์ แก่พลเรือนทั่วไป โรงพยาบาลค่ายวชิรปราการ มีประวัติการจัดตั้งหน่วย ดังนี้
www.fwch.org
คนตัดคน
คนตัดคน ( ) ภาพยนตร์แอคชั่นสัญชาติฮ่องกง ในปี ค.ศ. 1989 กำกับภาพยนตร์โดย หวัง จิ่ง นำแสดงโดย โจว เหวินฟะ และ หลิว เต๋อหัว โดยภาพยนตร์เรื่องนี้มีภาคต่อคือ คนตัดคน 2
เกาจิ้ง เป็นมือไพ่อันดับ 1 ของฮ่องกง เจ้าของฉายา "โคตรเซียน" เกาจิ้งสามารถเล่นไพ่ชนะได้ทุกคน รวมทั้ง นากามูระ เซียนไพ่ชาวญี่ปุ่น นากามูระ จึงขอให้เขาไปท้าแข่งกับ เฉิน จิงเฉิง มือไพ่อันดับ 1 เช่นกัน เกาจิ้งตอบตกลง โดยส่ง หลงอู่ มาเป็นบอดี้การ์ดให้ ขณะที่เกาจิ้งอยู่บนรถไฟก็ถูกพรรคพวกของพี่หนัน คนสนิทของเฉิน จิงเฉิง ที่เกาอี้เพิ่งเอาชนะมา ตามมาเอาคืน เกาจิ้งหนีไปได้ แต่ก็ต้องตกเขา เพราะกับดักที่อาเต๋า นักเลงกิ๊กก๊อกข้างถนนกับอาเจิน แฟนสาววางไว้ ทำให้เกาจิ้งกลายเป็นคนสติเลอะเลือนเหมือนปัญญาอ่อน ด้วยความที่เกาจิ้งชอบกินช็อคโกแล็ต จึงให้ชื่อใหม่ว่า "ช็อคโกแล็ต" เกาจิ้งสามารถทำให้อาเต๋าชนะในเกมไพ่หลายต่อหลายครั้ง ขณะที่ อาอี้ น้องชายบุญธรรมของเกาจิ้งก็หักหลัง ด้วยการฆ่าเจเน็ท แฟนสาวของเกาจิ้ง และไปเข้าพวกกับพี่หนันและเฉิน จิงเฉิง ส่วน หลงอู่ ก็ตามหาเกาจิ้งจนเจอ และค่อย ๆ ฟื้นความทรงจำทั้งหมดกลับคืนมา ในที่สุดเกาจิ้งก็กลับคืนสภาพความเป็นโคตรเซียนเหมือนเดิม และตามไปท้าเอาชนะเฉิน จิงเฉิง และพี่หนัน"คนตัดคน" เป็นภาพยนตร์แอ๊คชั่นคอเมดี้จากการกำกับและเขียนบทโดย หวังจิ้ง ออกฉายในปลายปี ค.ศ. 1989 มีนักแสดงชั้นนำมากมายมาร่วมแสดง โดยมีนักแสดงนำ คือ โจว เหวินฟะ และหลิว เต๋อหัว
เมื่อออกฉายแล้ว ประสบความสำเร็จอย่างมากทั้งรายได้และคำวิจารณ์ โดยสามารถทำชนะถล่มทลาย ทำลายสถิติภาพยนตร์ทุกเรื่องที่มีมาของฮ่องกง และถือเป็นต้นแบบของภาพยนตร์แนวเจ้าพ่อนักพนันจำนวนมาก ทำให้บท "เกาจิ้ง" กลายเป็นอีกบทบาทหนึ่งที่ติดตัวของโจว เหวินฟะ อีกทั้งยังเป็นภาพยนตร์ปฐมบทที่มีภาคต่อตามมาอีกหลายภาค รวมทั้งแนวชวนหัวด้วย ที่แสดงโดย โจว ซิงฉือ
ในประเทศไทย ได้เข้าฉายในโรงภาพยนตร์ปีถัดมา และเผยแพร่ทางโทรทัศน์ทางช่อง 7 ในวันพุธที่ 21 มีนาคม พ.ศ. 2555 เวลา 08.25 น.
ไพรด์พาร์ก
ไพรด์พาร์ก () เป็นสนามฟุตบอลที่ตั้งอยู่ในเมือง ดาร์บี โดยเป็นสนามเหย้าของสโมสรฟุตบอลดาร์บีเคาน์ตี ทีมในลีก เดอะแชมเปี้ยนชิพ
เริ่มก่อสร้างเมื่อปี ค.ศ. 1996 และเปิดใช้งานเมื่อวันที่ 18 กรกฎาคม ค.ศ. 1997 แทนสนาม เบสบอล กราวน์ด ที่ใช้งานมานานถึง 102 ปี * ฤดูกาล2016/17 สโมสรได้ปรับปรุงใหม่เพียงเล็กน้อย 
ติดตั้งไฟ : เพิ่มความสว่าง 
เพิ่มความจุ เป็น 33,678 ที่นั่ง
รวมถึง ทาสี, กระจกหน้าสนาม
Quality Control Circle
Q.C.C. ย่อมาจาก Quality Control Circle หมายถึงกิจกรรมที่พนักงานในกลุ่มซึ่งจัดตั้งขึ้นมาโดยความสมัครใจได้ร่วมกันดำเนินการเพื่อปรับปรุงวิธีการทำงานให้มีคุณภาพดียิ่งขึ้น วิธีการบริหารนี้ได้ถูกคิดขึ้นโดย Dr.Deming ชาวอเมริกัน ต่อมาชาวญี่ปุ่นได้พัฒนาแนวคิดดังกล่าวในปี ค.ศ. 1962] จนกระทั่งกลายเป็นกระบวนการในการพัฒนาและปรับปรุงการทำงาน อย่างต่อเนื่องที่มีประสิทธิภาพ คำว่า Q.C.C. ประกอบไปด้วยคำ 3 คำที่มีความหมายดังนี้ คือ
กิจกรรม Q.C.C. มุ่งแก้ไขปัญหาการทำงาน โดยการส่งเสริมให้พนักงานทุกคนมีส่วนร่วมในการแสดงออกและพัฒนาขีดความสามารถของตนเอง ผ่านการเรียนรู้ซึ่งกันและกัน ทำให้เกิดความภาคภูมิใจในผลงานซึ่งเกิดขึ้นจากพนักงานตั้งแต่ระดับล่างขึ้นมาจนถึงระดับบน ทำให้เกิดความสามัคคี อีกทั้งยังเป็นการสร้างวัฒนธรรมองค์กรที่ดีให้เกิดขึ้นอีกด้วย อันจะเป็นประโยชน์ต่อองค์กรในการตอบสนองความต้องการของลูกค้า การลดต้นทุนและเพิ่มประสิทธิภาพการทำงานให้ดียิ่งขึ้น
การทำกิจกรรม Q.C.C. ให้ประสบผลสำเร็จนั้น จำเป็นต้องต้องได้รับความร่วมมือจากพนักงานทุกคน ภายใต้ความเห็นชอบและสนับสนุนของผู้บริหารในองค์กร พนักงานต้องให้ความสำคัญและมองเห็นประโยชน์ที่จะได้รับจากการดำเนินกิจกรรมดังกล่าวจึงจะบรรลุเป้าหมายที่ต้องการ ดังนั้นองค์กรใดต้องการดำเนินกิจกรรมนี้จึงควรพิจารณาทำความเข้าใจขั้นตอนสำคัญๆ อันประกอบไปด้วย
กิจกรรม Q.C.C. จึงเป็นเครื่องมือสำคัญในการบริหารจัดการ ที่ให้ความสำคัญต่อความรู้ความสามารถของแต่ละบุคคล ซึ่งจะนำไปสู่การสร้างขวัญและกำลังใจในการทำงาน ก่อให้เกิดความสัมพันธ์อันดีในการทำงานและการประสานงานในอนาคต ดังนั้น หากองค์กรใดสามารถสร้างกลไกการทำกิจกรรมดังกล่าวจนกระทั่งการเป็นส่วนหนึ่งของการทำงานตามปกติก็ย่อมจะเป็นประโยชน์ต่อองค์กรอย่างมหาศาลในที่สุด
สโมสรฟุตบอลเอสเคอาร์ ยูไนเต็ด
สโมสรฟุตบอลเอสเคอาร์ ยูไนเต็ด ใช้สนามเอสเคอาร์ สเตเดี้ยมเป็นสนามเหย้า โดยสนามแห่งนี้อยู่ข้างโรงเรียนสวนกุหลาบวิทยาลัย รังสิต
ชุด เอสเคอาร์ลีก 2555เอสเคอาร์ลีค 2011
โรงเรียนเทศบาลบ้านคูหาสวรรค์
โรงเรียนเทศบาลบ้านคูหาสวรรค์ เป็นโรงเรียนระดับประถมศึกษา สังกัดเทศบาลเมืองพัทลุง เป็นโรงเรียนระดับประถมศึกษาที่มีขนาดใหญ่ที่สุดในจังหวัดพัทลุง เปิดการสอนตั้งแต่ชั้น ประถมศึกษาปีที่ 1 - 6 ผู้อำนวยการคนปัจจุบัน คือ นาย พงค์ทิพย์ มะโนเรศ
โรงเรียนเทศบาลบ้านคูหาสวรรค์ ตั้งอยู่ที่ ถนนช่วยทุกขราษฎร์ ตำบลคูหาสวรรค์ อำเภอเมืองพัทลุง จังหวัดพัทลุง ห่างจากสำนักงานเทศบาลเมืองพัทลุง และ ที่ว่าการอำเภอเมืองพัทลุง ประมาณ 50 เมตร มีเนื้อที่ 8 ไร่ 3 งาน 47 ตารางวา ตามทะเบียนพัสดุของธนารักษ์จังหวัดพัทลุงที่ 188 มีอาณาเขตติดต่อดังนี้
สโมสรฟุตบอลอารีมา
อารีมา เอฟซี หรือ อารีมา อินโดนีเซีย เป็นสโมสรฟุตบอลอาชีพจากเมืองมาลัง จังหวัดจาวาตะวันออก ประเทศอินโดนีเซีย เป็นสโมสรหนึ่งที่ประสบความสำเร็จและมีแฟนบอลเหนียวแน่นทีมหนึ่งในอินโดนีเซีย
สตีฟ เดวิส
สตีฟ เดวิส () เกิดเมื่อวันที่ 22 สิงหาคม ค.ศ. 1957 เป็นอดีตนักสนุกเกอร์อาชีพชาวอังกฤษจากย่านพลัมสเตด ลอนดอน เป็นที่รู้จักกันดีในช่วงยุค 1980 เมื่อเขาได้คว้าแชมป์ในเวิลด์แชมเปียนชิปถึง 6 สมัย และติดอันดับ 1 ของโลกใน 7 ฤดูกาล เขาเป็นที่จดจำในการแข่งขันเวิลด์แชมเปียน 1985 ในรอบชิงโดยเจอกับเดนนิส เทย์เลอร์ มีการบันทึกว่าได้ดึงดูดผู้ชมชาวอังกฤษกว่า 18.5 ล้านคนในระหว่างที่ชิงลูกดำกัน เขาได้รับการยกย่องอย่างกว้างขวางว่าเป็นหนึ่งในขวัญใจที่สุดและถูกมองว่าเป็นหนึ่งในผู้เล่นที่ยิ่งใหญ่ที่สุดตลอดกาล ปัจจุบัน เดวิส ยังเล่นสายอาชีพอย่างต่อเนื่องพร้อมกับบทบาทของเขาในฐานะนักวิเคราะห์และผู้บรรยายสนุกเกอร์ของบีบีซี
นอกจากการคว้าแชมป์ 6 สมัยแล้วเดวิสยังได้แชมป์รายการอื่นได้แก่แชมป์รายการมาสเตอส์ 3 สมัย แชมป์รายการยูเคแชมเปียนชิป 6 สมัย เขาได้แชมป์รายการเก็บคะแนนทั้งหมด 28 รายการ เป็นรองจากสตีเฟน เฮนดรีและได้เงินรางวัลมากกว่า 5,500,000 ปอนด์สเตอร์ลิง เดวิสรวมเซนจูรีเบรกได้มากกว่า 350 ครั้ง รวมทั้งการทำแม็กซิมัมเบรกครั้งแรกในระหว่างการถ่ายทอดสดในปี 1982 ในช่วงฤดูกาลที่ 1987/1988 เขาเป็นคนแรกที่ได้ทริปเปิลคราวน์ที่คว้าแชมป์รายการใหญ่คือ ยูเคแชมเปียนชิป มาสเตอส์และเวิลด์แชมเปียนชิป รายการอื่นที่เขาประสบความสำเร็จได้แก่ แชมป์รายการเวิลด์ดับเบิลส์แชมเปียนชิป 4 สมัย ที่คู่กับ โทนี มีโอ และรายการเวิลด์ทีมคลาสสิก/เวิลด์คัพ 4 สมัยกับทีมอังกฤษ
เดวิสได้แชมป์โลกล่าสุดในปี 1989 และคว้าแชมป์รายการมาสเตอส์ในปี 1997 ซึ่งเป็นครั้งล่าสุดของเขาตอนอายุ 39 ปี แต่ยังคงแทงสนุกเกอร์อยู่โดยยังมีความสามารถในระดับสูง ในช่วงวัย 50 ปีเขามาถึงรอบสุดท้ายได้ในรายการยูเคแชมเปียนชิป 2005 ในวัย 48 ปี และยังติดอันดับท็อป 16 ในฤดูกาล 2007/2008 เขามาถึงก่อนรอบชิงในเวิลด์แชมเปียน 2010 ในวัย 52 ปี สถิติก่อนรอบชิงที่อายุมากที่สุดยังเป็นของ เอ็ดดี ชาร์ลตัน ในปี 1983 เขายังได้แชมป์รายการเวิลด์ซีเนียร์แชมเปียนชิป 2013
นอกจากสนุกเกอร์แล้ว เดวิสยังเข้าร่วมแข่งขันพูลโดยเฉพาะอย่างยิ่งการเล่นกับทีมยุโรปในมอสโคนีคัพ (Mosconi Cup) ระหว่างปี 1994 และ 2004 โดยช่วยให้ทีมคว้าแชมป์ในปี 1995 และ 2002 เขายังที่โดดเด่นในการเข้าร่วมแข่งขันไพ่โป๊กเกอร์โดยเข้าถึงรอบสุดท้ายในระหว่างถ่ายทอดสดหลายครั้ง ตั้งแต่ปี 1996 เขาไปเป็นผู้ประกาศเป็นครั้งคราวกับฟีนิกซ์เอฟเอ็ม (Phoenix FM) และเชี่ยวชาญในแนวเพลงโพรเกรสซิฟร็อกที่เกี่ยวกับอาร์ไอโอ (RIO) ซูล (Zeuhl) และดนตรีแบบแคนเทอร์เบอรี ในการเป็นผู้เล่นหมากรุกสากล เขาได้ร่วมเขียนสอนหนังสือหมากรุกกับเดวิด นอร์วูด อดีตประธานสหพันธ์หมากรุกแห่งอังกฤษ เขายังได้เขียนหนังสือเกี่ยวกับสนุกเกอร์หลายเล่มรวมถึงสามตำราด้วย เขาปรากฏตัวในรายการอังกฤษรวมทั้งรายการ ไอม์อะเซเลบริตี...เก็ตมีเอาต์ออฟเฮียร์ (I'm a Celebrity...Get Me Out of Here!) ในปี 2013 เขายังได้รับเครื่องราชอิสริยาภรณ์เอ็มบีอี (MBE) ในปี 1988 และ โอบีอี (OBE) ในปี 2001
ธนา สินประสาธน์
ธนา สินประสาธน์ หรือ ธนา สินทรัพย์ (ชื่อที่ใช้ในวงการบันเทิง) เป็นนักเทควันโดและนักแสดงชาวไทย เกิดเมื่อวันที่ 8 พฤษภาคม พ.ศ. 2503 ที่จังหวัดชลบุรี เริ่มศึกษาเทควันโดมาตั้งแต่เมื่อปี พ.ศ. 2518 จบการศึกษาประกาศนียบัตรวิชาการศึกษาชั้นสูง จากวิทยาลัยครูจันทรเกษมมหาวิทยาลัยราชภัฏจันทรเกษม การศึกษาบัณฑิต (พลศึกษา) จากมหาวิทยาลัยศรีนครินทรวิโรฒ ประสานมิตร เป็นนักเทควันโดสายดำดั้ง 6 ได้รับรางวัลมากมายจากการแข่งขันรายการต่าง ๆ อาทิ เหรียญทองแดงเอเชียนเกมส์ครั้งที่ 10 ที่โซล ประเทศเกาหลีใต้, เหรียญเงินซีเกมส์ครั้งที่ 15 ที่มาเลเซีย และเป็นสต๊าฟโค้ชเทควันโด เช่น ทีมชาติไทยในการแข่งขันมหกรรมกีฬาหลายต่อหลายครั้ง รวมทั้งยังเป็นแชมป์กระบี่ กระบอง อีกด้วย
ปัจจุบันดำรงตำแหน่ง อุปนายก คนที่ 3 สมาคมเทควันโดแห่งประเทศไทย และประธานกรรมการสถาบัน เทควันโด โซไซตี้ และรับราชการเป็นอาจารย์พลศึกษาประจำโรงเรียนบดินทรเดชา (สิงห์ สิงหเสนี)
และเป็นนักแสดงในบทสมบทจากภาพยนตร์และละครโทรทัศน์หลายเรื่อง อาทิ "คำสิงห์" (พ.ศ. 2529), "สายน้ำไม่ไหลกลับ" (พ.ศ. 2530), "สู้กับผีหนีไม่ได้" (พ.ศ. 2531), "วันนี้ที่รอคอย" (พ.ศ. 2536), "นายขนมต้ม" (พ.ศ. 2539), "ขุนเดช" (พ.ศ. 2542, พ.ศ. 2555), "ตำนานสมเด็จพระนเรศวรมหาราช ภาค 4 ศึกนันทบุเรง" (พ.ศ. 2554) เป็นต้น
พัก จู-ย็อง
พัก จู-ย็อง (; ; เกิด: 10 กรกฎาคม ค.ศ. 1985 ที่แทกู) เป็นนักฟุตบอลทีมชาติเกาหลีใต้ ตำแหน่งกองหน้า อดีตเคยเล่นให้กับอาร์เซนอล ในพรีเมียร์ลีก อังกฤษ
ต่อมาได้ย้ายไปอัชชะบาบ ในซาอุดีอาระเบีย โดยลงเล่นในลีกไปทั้งหมด 7 นัด ยิงได้ 1 ประตู ก่อนที่จะถูกสโมสรยกเลิกสัญญา หลังจากย้ายมาได้ไม่ถึงแค่ครึ่งปีด้วยซ้ำ
ชีวิตส่วนตัว จู-ย็อง นับถือศาสนาคริสต์ เมื่อแจกลายเซ็นให้แก่แฟน ๆ มักจะเขียนคำว่า ""Jesus Christ is the Lord"" ไว้บนมุมขวาบนของกระดาษอีกด้วย
ไส้ติ่ง
ไส้ติ่ง () เป็นท่อตันเชื่อมต่อกับลำไส้ใหญ่ส่วนต้น (cecum หรือ caecum) ซึ่งเป็นส่วนที่มีรูปร่างคล้ายกระเป๋าของลำไส้ใหญ่ที่เชื่อมต่อกับลำไส้เล็ก
ชื่อ "vermiform" มากจากภาษาละติน แปลว่า "รูปตัวหนอน"
ไส้ติ่งพบได้ทั่วไปใน Euarchontoglires และมีวิวัฒนาการอย่างเป็นอิสระในสัตว์กลุ่ม diprotodont และ marsupials ไส้ติ่งในสัตว์ต่างๆ จึงมีความแตกต่างกันอย่างมากทั้งด้านขนาดและรูปร่าง
ไส้ติ่งมีความยาวเฉลี่ย 11 ซม. (ขนาดที่พบได้อาจเป็น 2 ถึง 20 ซม.) เส้นผ่านศูนย์กลางของไส้ติ่งปกติอยู่ระหว่าง 7-8 มม. ไส้ติ่งที่ยาวที่สุดที่ถูกผ่าตัดออกมีความยาวถึง 26 ซม. พบในคนไข้จากโครเอเชีย.
ไส้ติ่งเป็นส่วนหนึ่งของลำไส้ใหญ่ตอนต้นที่หดเล็กลงตามกระบวนการวิวัฒนาการ ในบรรพบุรุษของมนุษย์ซึ่งเป็นสัตว์กินพืชลำไส้ใหญ่ส่วนนี้เป็นที่อาศัยของแบคทีเรียที่ช่วยย่อยเซลลูโลสที่พบในพืช
นักวิทยาศาสตร์บางกลุ่มเสนอว่าไส้ติ่งอาจเป็นที่อาศัยของแบคทีเรียที่เป็นประโยชน์ต่อลำไส้ใหญ่ของมนุษย์
โรคที่พบบ่อยบริเวณไส้ติ่งได้แก่ไส้ติ่งอักเสบและเนื้องอก มะเร็งไส้ติ่งพบได้ประมาณ 1 ใน 200 ของมะเร็งระบบทางเดินอาหาร
เอเอฟซี วิมเบิลดัน
เอเอฟซี วิมเบิลดัน () เป็นสโมสรฟุตบอลอาชีพของอังกฤษ ตั้งอยู่ที่นอร์บิตัน ในเขตเทศบาลเมืองคิงสตัน อะพอน เทมส์ เทศมณฑลเกรเทอร์ลอนดอน ปัจจุบันลงแข่งขันในระดับฟุตบอลลีกวัน (ระดับ 3 ของระบบลีกฟุตบอลอังกฤษ)
สโมสรมีสนามเหย้าคือสนามกีฬาคิงส์มีโดว์ (ใช้ชื่อสนามในการแข่งขันว่า เชอร์รี เร้ด เรคคอร์ดส์ สเตเดียม ตามชื่อค่ายเพลงผู้สนับสนุน) โดยใช้สนามเหย้าร่วมกับ สโมสรฟุตบอลคิงสโตเนียน ที่เล่นในระดับลีกสมัครเล่นอิสธ์เมียนพรีเมียร์ (ดิวิชัน 7)
สโมสรแห่งนี้ก่อตั้งเมื่อปี ค.ศ. 2002 โดยคริส สจ๊วร์ต ซึ่งเป็นแฟนคลับของสโมสรฟุตบอลวิมเบิลดัน ได้รวมตัวกับแฟนคลับของวิมเบิลดันคนอื่นๆ ในการก่อตั้งสโมสรขึ้นมาใหม่ เพื่อเป็นการแสดงออกถึงการไม่เห็นด้วยที่สโมสรฟุตบอลวิมเบิลดัน ตัดสินใจย้ายถิ่นฐานไปยังเมืองมิลตัน คีนย์น ในมณฑลบักกิงแฮมเชอร์ และเปลี่ยนชื่อสโมสรเป็นมิลตัน คีย์น ดอนส์
หลังจากก่อตั้งสโมสร เอเอฟซี วิมเบิลดัน ได้เข้าร่วมเป็นหนึ่งในสมาชิกของสมาคมฟุตบอลแห่งลอนดอน และสมาคมฟุตบอลมณฑลเซอร์รีย์ จากนั้นเริ่มส่งทีมลงแข่งขันในระดับพรีเมียร์ ดิวิชัน ของ "คอมไบด์ เคาน์ตีส์ ลีก (ดิวิชัน 9)" ซึ่งเป็นลีกฟุตบอลสมัครเล่น และแม้จะไม่มีประวัติศาสตร์ที่ยาวนานเหมือนสโมสรอื่นๆ แต่เอเอฟซี วิมเบิลดัน กลับประสบความสำเร็จ ด้วยการได้เลื่อนชั้นถึง 5 ครั้งใน 9 ฤดูกาล
โดยในบลูสแควร์ พรีเมียร์ฤดูกาล 2010–11 สโมสรสามารถคว้าตำแหน่งรองแชมป์และเป็นผู้ชนะในการแข่งขันรอบเพลย์ออฟ จึงทำให้ได้เข้าร่วมฟุตบอลลีก ซึ่งเป็นการเล่นในระดับลีกอาชีพเป็นครั้งแรก โดยในฤดูกาล 2011-12 ได้ลงเล่นในฟุตบอลลีกทู
ผลงานที่ดีที่สุดของสโมสรคือการได้อันดับ 15 ในฟุตบอลลีกวัน ฤดูกาล 2016–17
ตราสโมสรของ เอเอฟซี วิมเบิลดัน มีพื้นฐานมาจากตราของสโมสรฟุตบอลวิมเบิลดันที่ยุบไปก่อนหน้านี้ โดยรูปอินทรีสองหัวมาจากตราอาร์มของเขตปกครองวิมเบิลดัน ก่อนที่จะถูกรวมกับเทศมณฑลเกรเทอร์ลอนดอน
เอเอฟซี วิมเบิลดัน มีสถานะเป็นนิติบุคคลจดทะเบียนในชื่อ บริษัท เอเอฟซีดับบลิว จำกัด (มหาชน) ถือกรรมสิทธิ์โดยเดอะ ดอนส์ ทรัสต์ ซึ่งเป็นกองทุนรวมของแฟนบอล และถือหุ้นของสโมสรไว้ไม่ต่ำกว่า 75%
"(ยืมตัวจากมิลล์วอลล์)"
Library.nu
Library.nu หรือที่เคยรู้จักกันในนาม ebooksclub.org และ gigapedia.com, เป็นเว็บไซต์ยอดนิยมที่เชื่อมโยงไปยังแหล่งดาวน์โหลดหนังสือ ซึ่งถูกกล่าวหาว่าละเมิดลิขสิทธิ์และถูกปิดเมื่อวันที่ 15 กุมภาพันธ์ พ.ศ.​ 2555 ตามคำประกาศของการปิดเว็บไซต์กล่าวว่า library.nu มีลิงก์ไปยังหนังสืออิเล็กทรอนิกส์ราว 400,000 เล่มซึ่งสามารถเข้าถึงได้ฟรี มีผู้ใช้จำนวนมากทั่วโลก โดยเฉพาะในประเทศกำลังพัฒนาหรือประเทศโลกที่สามที่ไม่อาจเข้าถึงสื่อวิชาการที่มีราคาแพงได้ ด้วยเหตุนี้ สำนักพิมพ์ 17 แห่งจึงร่วมมือกันดำเนินคดีและขอคำสั่งคุ้มครองชั่วคราวจากศาลแห่งเมืองมิวนิก เพื่อปิดเว็บไซต์ดังกล่าว
อย่างไรก็ดี ยังเป็นที่ถกเถียงกันว่าศาลยอมรับฟังหลักฐานที่เคลือบแคลงในคดีดังกล่าว ไฟล์ส่วนใหญ่ที่ละเมิดลิขสิทธิ์ถูกเก็บอยู่ในเว็บไซต์ iFile.it ซึ่งได้ออกมาปฏิเสธความเชื่อมโยงกับ library.nu อย่างไรก็ดีตัวแทนของกลุ่มสำนักพิมพ์กล่าวว่า เจ้าของและผู้บริหารของ iFile.it มีรายชื่อเป็นผู้รับเงินบริจาคของ library.nu ผ่านทาง PayPal
ชื่อโดเมน "library.nu" ถูกเพิกถอนโดยผู้ดูแล .nu เมื่อวันที่ 20 กุมภาพันธ์ พ.ศ. 2555 ปัจจุบันโดเมนเนม "gigapedia.com" ลิงก์ไปยังบทความ "The disappearing virtual library" โดย Christopher M. Kelty บนเว็บไซต์ aljazeera.com
จากบทความในหนังสือพิมพ์อังกฤษ "Sunday Times" พนักงานสอบสวนเชื่อว่า library.nu ดำเนินการโดยชาวไอริช ซึ่งอาจมาจาก Galway โดยมีที่ตั้งของเซฟเวอร์ใน Kiev เมืองหลวงของยูเครน
พีเอสเอ็มเอส เมดาน
พีเอสเอ็มเอส เมดาน เป็นสโมสรฟุตบอลอาชีพจากเมืองเมดาน จังหวัดสุมาตราเหนือ ประเทศอินโดนีเซีย พีเอสเอ็มเอส (PSMS) ย่อมาจากคำว่า "Persatuan Sepakbola Medan dan Sekitarnya" แปลว่า สโมสรฟุตบอลเมดานและพื้นที่ใกล้เคียง เป็นหนึ่งในสโมสรที่ประสบความสำเร็จทีมหนึ่งในอินโดนีเซีย
ไมโครซอฟท์ ซีเคียวริตี้ เอสเซนเชียล
ไมโครซอฟท์ ซีเคียวริตี้ เอสเซนเชียล (Microsoft Security Essentials: MSE) เป็นโปรแกรมป้องกันไวรัส สำหรับระบบปฏิบัติการไมโครซอฟท์ วินโดวส์ ซึ่งจะช่วยป้องกันภัยคุกคามในรูปแบบต่างๆกันของมัลแวร์ อาทิ ไวรัสคอมพิวเตอร์, สปายแวร์, รูตคิต และ ม้าโทรจัน (คอมพิวเตอร์) โดยตัว MSE นี้ จะรันบน วินโดวส์เอกซ์พี เซอร์วิสแพ็ค 2 , วินโดวส์วิสตา และ วินโดวส์ 7 เท่านั้น และจะไม่สามารถรันบน วินโดวส์ 8 ขึ้นไปได้ เพราะถูกแทนที่ด้วย Windows Defender
ตีนเป็ดน้ำ
ตีนเป็ดน้ำ หรือ ตีนเป็ดทะเล (; ) มีชื่อเรียกอื่น ๆ อีกว่า "ตุม" (กาญจนบุรี), "พะเนียงน้ำ" หรือ "สั่งลา" (กระบี่), "มะตะกอ" (มลายู-นราธิวาส)เป็นไม้ยืนต้นขนาดเล็กชนิดหนึ่ง นิยมปลูกเป็นไม้ประดับ มีลักษณะเป็นทรงพุ่มกลม ใบแน่น เป็นไม้ไม่ผลัดใบ มีน้ำยางสีขาว กลีบดอกมีความสวยงาม มีสีขาว เป็นไม้ที่ปลูกได้ง่าย ขึ้นได้ดี ต้องการแดดและความชื้นสูง สูงเต็มที่ประมาณ 12 เมตร มีการกระจายพันธุ์ตั้งแต่อนุทวีปอินเดียและเอเชียตะวันออกเฉียงใต้ และตอนใต้ของจีน พบจนถึงนิวแคลิโดเนีย มักขึ้นในป่าชายเลนหรือบริเวณที่เป็นพื้นที่ชุ่มน้ำบริเวณชายทะเล
ตีนเป็ดน้ำมีผลทรงกลม คล้ายผลส้ม มีสีเขียว แต่ทว่ามีพิษ รับประทานมากอาจทำให้เสียชีวิตได้ อีกทั้งยางก็มีพิษ ซึ่งสามารถใช้ประโยชน์ในการทำเป็นสารเคมีฆ่าเหาได้อะฮิฮิฮิฮิ
ฟาบริซ มูอัมบา
ฟาบริซ มูอัมบา () เป็นอดีตนักฟุตบอลอาชีพ เกิดเมื่อวันที่ 6 เมษายน พ.ศ. 2531 ที่เมืองกินชาซา ประเทศซาอีร์ (สาธารณรัฐประชาธิปไตยคองโกในปัจจุบัน) อพยพมาอยู่ที่ประเทศอังกฤษขณะมีอายุ 11 ขวบ เข้าเป็นนักฟุตบอลในนามทีมเยาวชนของสโมสรฟุตบอลอาร์เซนอล เมื่อปี พ.ศ. 2545 หลังจากนั้นจึงเซ็นสัญญาเป็นนักฟุตบอลอาชีพกับสโมสรในปี พ.ศ. 2547 และต่อมาเล่นให้กับโบลตันวอนเดอเรอส์
มูอัมบา ตกเป็นข่าวดังไปทั่วโลกเมื่อเดือนมีนาคม พ.ศ. 2555 ขณะทำการแข่งขันฟุตบอลเอฟเอคัพรอบ 8 ทีมสุดท้าย มูอัมบาได้หมดสติขณะทำการแข่งขันในครึ่งแรกซึ่งยังผลให้ต้องหยุดการแข่งขันในครั้งนี้ไปโดยปริยาย และถูกส่งตัวไปทำการรักษาในห้องไอซียู ศูนย์โรคหัวใจ โรงพยาบาลทรวงอกลอนดอน จากนั้นเขาจึงประกาศเลิกเล่นฟุตบอลอาชีพตามคำแนะนำของแพทย์
มาร์เทิน
มาร์เทิน หรือ หมาไม้ () เป็นสัตว์เลี้ยงลูกด้วยนมกินเนื้อขนาดเล็กสกุลหนึ่ง ในวงศ์เพียงพอน (Mustelidae) อันเป็นวงศ์เดียวกับนาก, เพียงพอน, หมาหริ่ง และวุลเวอรีน ใช้ชื่อสกุลว่า "Martes"
มาร์เทิน มีรูปร่างโดยรวม คือ มีลำตัวเพรียวยาว ส่วนใบหน้าคลายกับสุนัข ใบหูมีขนาดกลมเล็ก หางยาวเป็นพวง มีอุ้งเท้าที่หนาและมีกรงเล็บที่แหลมคม ขนหนานุ่มมีสีขนที่หลากหลาย ตั้งแต่สีเหลืองจนถึงสีน้ำตาลเข้มจนถึงดำ แตกต่างไปกันตามชนิดและแต่ละภูมิภาคที่อาศัย มีขนาดลำตัวและน้ำหนักพอ ๆ กับแมว ปกติเป็นสัตว์ที่หากินและอาศัยเพียงลำพัง ยกเว้นในฤดูผสมพันธุ์
มาร์เทิน เป็นสัตว์ที่คล่องแคล่วว่องไวปราดเปรียว ส่วนมากมักหากินในเวลากลางคืน สามารถกินได้ทั้งพืชและสัตว์ ปีนต้นไม้ได้อย่างคล่องแคล่ว สามารถหากินได้ทั้งบนต้นไม้และพื้นดิน
พบกระจายพันธุ์ตั้งแต่ทวีปอเมริกาเหนือ, ยุโรป, เอเชียเหนือ, ไซบีเรีย, เอเชียตะวันออก, ตอนใต้ของอินเดีย, เอเชียตะวันออกเฉียงใต้ สามารถปรับตัวให้เข้ากับภูมิประเทศที่หลากหลายได้ทั้งป่าดิบ, ป่าละเมาะ จนถึงชุมชนของมนุษย์ใกล้กับชายป่า มาร์เทิน เป็นสัตว์ที่มนุษย์ล่าเพื่อเอาขนและหนังมาทำเป็นเสื้อขนสัตว์ที่มีราคาแพงและมีค่า เช่นเดียวกับเพียงพอน ซึ่งเป็นสัตว์ในวงศ์เดียวกัน สำหรับในประเทศไทย พบเพียงชนิดเดียวเท่านั้น คือ หมาไม้ ("M. flavigula") ซึ่งเป็นสัตว์ป่าคุ้มครอง
ชมัยภร บางคมบาง
นางชมัยภร บางคมบาง (แสงกระจ่าง) ศิลปินแห่งชาติ สาขาวรรณศิลป์ ประจำปี 2557 นามเดิม ชมัยพร วิทูธีรศานต์ เกิดเมื่อวันที่ 5 มิถุนายน พ.ศ. 2493 ที่จังหวัดจันทบุรี เป็นบุตรของนายประชุม นางบัวขาว วิทูธีรศานต์ สมรสกับ นายสิทธิชัย แสงกระจ่าง (ดลสิทธ์ บางคมบาง) มีบุตร 2 คน ปัจจุบันประกอบอาชีพนักเขียน เคยดำรงตำแหน่ง นายกสมาคมนักเขียนแห่งประเทศไทย (มกราคม พ.ศ. 2550 - มกราคม พ.ศ. 2554)
ภาษาสัญลักษณ์ปีนัง
ภาษาสัญลักษณ์ปีนัง (Penang Sign Language) มีผู้ใช้ทั้งหมด 1,000 คน กำลังลดจำนวนลง เป็นภาษาสัญลักษณ์สำหรับคนหูหนวก เริ่มใช้เมื่อ พ.ศ. 2497 เป็นภาษาสัญลักษณ์ที่เกิดขึ้นนอกห้องเรียน การใช้งานเริ่มลดลงตั้งแต่ พ.ศ. 2513 เนื่องจากการแพร่หลายของภาษาสัญลักษณ์แบบอื่น แต่ก็ยังมีผู้ใช้กันอยู่ เข้าใจกันได้กับภาษาสัญลักษณ์มาเลเซีย
ภาษาสัญลักษณ์ปีนังเริ่มใช้เมื่อจัดตั้งโรงเรียนคนหูหนวกแห่งแรกในมลายาเมื่อ พ.ศ. 2497 นักเรียนหูหนวกมาเรียนเพื่อเรียนการออกเสียง แต่นักเรียนก็ได้กำหนดสัญลักษณ์เพื่อสื่อสารกัน ต่อมา ตัน เยป ได้เสนอที่จะกำหนดภาษาสัญลักษณ์ แต่ถูกรัฐบาลปฏิเสธ ต่อมา ใน พ.ศ. 2519 ฟรานเซส ปาร์สันได้เดินทางมายังกัวลาลัมเปอร์และได้พบกับ มหาธีร์ โมฮัมหมัด รัฐมนตรีว่าการกระทรวงศึกษาธิการในขณะนั้น ต่อมา มหาธีร์ โมฮัมหมัดได้สนับสนุนให้จัดทำภาษาสัญลักษณ์มาเลเซียตามแบบภาษาสัญลักษณ์สหรัฐอเมริกา
ขวัญชนก โรจนนินทร์
ขวัญชนก โรจนนินทร์ หรือ เก๋ เป็นผู้ประกาศข่าวข่าว ทางช่อง TNN24 อดีตผู้ประกาศข่าวรายการเที่ยงวันทันเหตุการณ์ เรื่องเด่นเย็นนี้ เสาร์ - อาทิตย์ โลกยามเช้า ทางช่อง 3
ขวัญชนก โรจนนินทร์ หรือ ขวัญชนก เจริญพะกุไพศาล เกิดวันที่16 สิงหาคม พ.ศ. 2522 ชื่อเล่น เก๋ สำเร็จการศึกษดับปริญาตรี ศิลปศาสตรบัณฑิต (ภาษาจีน) คณะศิลปศาสตร์ มหาวิทยาลัยธรรมศาสตร์ หลังจากนั้นผ่านการสอบคัดเลือกเข้าเป็นผู้ประกาศข่าว ททบ. 5 ปี 2545 และทำงานในสายข่าวเรื่อยมาจนถึงปัจจุบัน
ด้านชีวิตส่วนตัว สมรสกับ ภากร โรจนนินทร์ (อั้ม) นักธุรกิจอสังหาริมทรัพย์หนุ่ม เป็นบุตรชายคนโต นายแพทย์ศุภกร โรจนนินทร์ และทันตแพทย์หญิงภัคคิณี โรจนนินทร์ "(เสียชีวิตแล้ว)" ที่โรงแรมแมนดาริน โอเรียนเต็ล อย่างหวานชื่นเมื่อวันที่ 17 มีนาคม 2555
อรการ จิวะเกียรติ
อรการ จิวะเกียรติ (ชื่อเล่น: กวาง) ผู้ประกาศข่าวทางทรูโฟร์ยู, อดีตผู้ประกาศข่าวทางโมเดิร์นไนน์ทีวี และอดีตนักแสดงในสังกัดอาร์เอส โปรโมชั่น
อรการ จิวะเกียรติ เกิดเมื่อวันที่ 4 เมษายน พ.ศ. 2528 สำเร็จการศึกษาจากคณะวิทยาศาสตร์ เคมีวิศวกรรม จุฬาลงกรณ์มหาวิทยาลัย และเป็นเชียร์ลีดเดอร์ของมหาวิทยาลัย เข้าสู่วงการบันเทิงจากประกวด “โครงการสู่วันฟ้าใส” กับผลิตภัณฑ์โอเลย์ คว้าตำแหน่งอันดับ 1 มาครอง หลังจากนั้นเซ็นสัญญากับค่ายอาร์.เอส.ฯ และเล่นละคร “2+1 แกร่งเกินพิกัด” เป็นเรื่องแรก รับบทเป็น เหมย ประกบกับพระเอกดังอย่าง “ฟิล์ม-รัฐภูมิ โตคงทรัพย์” จึงทำให้แจ้งเกิดในวงการ และมีผลงานอื่นๆตามมา
หลังจากนั้นก็เริ่มสนใจในงานสายอื่นบ้าง กวาง อรการ จึงลองสอบการเป็นผู้ประกาศข่าว ทำให้ผ่านการสอบและเข้าทำงานสายผู้ประกาศข่าวครั้งแรกทาง โมเดิร์นไนน์ทีวี หรือ ช่อง 9 เอ็มคอตเอชดี หลังจากนั้นย้ายผู้ประกาศข่าว ทาง ทรูโฟร์ยู จนถึงปัจจุบัน
กลุ่มบริษัทวอลโว่
วอลโว่ เป็นชื่อบริษัทผลิตยานยนต์รายใหญ่ของประเทศสวีเดน รวมไปถึงรถบัส รถบรรทุกหนัก และอุปกรณ์จักรกลหนัก นอกจากนี้ยังผลิตอุปกรณ์สำหรับเรือเดินสมุทร และชิ้นส่วนอากาศยานด้วย บริษัทวอลโว่ ก่อตั้งเมื่อวันที่ 14 เมษายน ค.ศ.1927 และมีรถยนต์จากสายการผลิดรุ่นแรกคือ Volvo ÖV 4 หรือที่รู้จักกันในชื่อ "จาค็อบ" ออกจากโรงงานในไฮซิงเกน เมืองโกเธนเบิร์ก
ในปี 1924 อัซซา กาเบรียลสัน ผู้จัดการฝ่ายขายจากบริษัทผลิตลูกปืนในสวีเดน และวิศวกร กุสตาฟ ลาร์สัน สองผู้ก่อตั้งบริษัทวอลโว่ ตัดสินใจที่จะร่วมกันก่อตั้งบริษัทผลิตรถยนต์ของสวีเดน โดยมีวิสัยทัศน์ว่าจะสร้างรถยนต์ที่ทนทานต่อสภาพถนนที่ขรุขระและสภาพอากาศที่หนาวเย็นจัดของสวีเดน ถือเป็นจุดเริ่มต้นที่แท้จริงของวอลโว่
ในปี 1999 บริษัท ฟอร์ดมอเตอร์ ได้ซื้อหุ้นทั้งหมดของ วอลโว่ คาร์ คอร์เปอเรชั่น (บริษัทผลิตรถยนต์วอลโว่) ทำให้รถยนต์วอลโว่ไม่เป็นส่วนหนึ่งของกลุ่มบริษัทวอลโว่อีกต่อไป โดยกลุ่มวอลโว่ยังคงมีบริษัทยานพาหนะชนิดอื่นในชื่อยี่ห้อวอลโว่อยู่เช่นเดิม ต่อมาในปี 2010 กลุ่มจีลี่ ออโตโมบิล ได้ซื้อหุ้นวอลโว่คาร์ทั้งหมดจากฟอร์ดมอเตอร์
ธุรกิจของกลุ่มบริษัทวอลโว่ ประกอบไปด้วยหลายบริษัท บางบริษัทได้รับเงินอุดหนุนจากบริษัทต่างชาติ